
               POCĂINŢĂ SI CHEMAREA 

               ÎN LUCRAREA DOMNULUI

   " Să ştii ca în zilele din urmă vor fi vremuri grele. Căci oamenii vor fi iubitori de sine, iubito ii de bani, lăudăroşi. trufaşi, hulitori, neascultători de părinţi, nemulţumitori, fără evlavie, fără dragoste firească, neînduplecaţi, clevetitori, neînfrânaţi, neîmblânziţi, neiubitori de bine, vânzători, obraznici, îngâmfaţi, iubitori mai mult de plăceri decât iubitori de Dumnezeu; având doar o formă de evlavie, dar tăgăduindu-i puterea. Depărtează-te de oamenii aceştia.”
2 Timotei 3, 1-5

     Când Dumnezeu m-a chemat să vestesc Evanghelia, eu m-am împotrivit. Aveam alte planuri si idei. Unor bărbaţi tineri, de vârsta mea, le spuneam adesea: „Nu pot să vă înţeleg". Presupun că nici eu nu mă puteau înţelege. Văzându-i cum ies cu prietenele lor şi cum le sărută, îmi ziceam: „Mai bine maş duce să fac ceva bani, decât aşa

ceva." Şi în timp ce ei se plimbau cu fetele, eu încercam să câştig bani. Acest lucru îmi era mai de preţ decât fetele. Principiul meu era: întâi banii, apoi celelalte. Dar s-a întâmplat ca în viaţa mea să intervină Domnul Isus.
     Pe când eram copil încă, aveam un foarte bun pastor. Predica mai bine decât mulţi alţii pe care îi ştiam. Noi copiii însă, când mergeam la biserică, aveam obiceiul să ne luăm dulciurile cu noi. în timpul predicii, ori adormeam, ori ne mâncăm bomboanele. Odată cu venirea unui nou pastor, situaţia s-a schimbat. Predicile sale erau interesante şi mai cu seamă foarte scurte, ceea ce ne era deosebit de convenabil. Faţă de noi copiii, se arăta foarte înţelegător. Astfel, se întâmpla ca în preajma Paştilor, când la Pietermaritzburg aveau loc raliurile auto, să mergem la pastor să-l întrebăm dacă nu cumva ar putea să-şi scurteze predica, să nu întârziem la curse. El predica atunci doar 10 sau 15 minute, iar noi copiii eram cu toţii de acord: „Ăsta-i omul nostru"!

        In realitate însă, pastorul era un om tare nefericit. La Seminar în Europa îşi susţinuse examenele ca nimeni altul înaintea sa, cu notă maximă. Era un om foarte înzestrat, dar fără pace în inimă. Se hotărâse să studieze teologia şi credea că în felul acesta se vor rezolva toate problemele. A petrecut multă vreme în Europa, studiind. Dar nici aici n-a găsit mult râvnita pace. Până la urmă s-a

hotărât să se reîntoarcă ca misionar în Africa. Profesorii săi nu-1 înţelegeau şi-l întrebau:
       „De ce să vă întoarceţi în Africa? De un om ca dumneavoastră, Africa nu are nevoie. Rămâneţi în Europa şi nu vă risipiţi talentele în Africa!" El le răspundea în glumă:
        „Ştiţi, avem acolo în Africa de Sud multe banane strâmbe. Vreau să încerc să le îndrept."
          Dar şi după întoarcerea în patria sa, neliniştea i-a rămas în inimă. Se avânta în munca fizică pentru a-şi stăpâni această nelinişte şi se afla în pragul unei prăbuşiri nervoase, când medicul I-a sfătuit să renunţe o vreme la slujbă. Disperat, îl vizită pe un evanghelist din Pretoria, unul pe care, de fapt, îl detesta, pentru că auzise multe vorbe rele despre el. Ştiţi, uneori e un semn bun dacă un om e vorbit de rău. Biblia spune: „Vai de voi, când toţi vă vor grăi de bine" (Luca 6, 26). Diavolul nu tace când Dumnezeu lucrează în viaţa unui om sau într-un anume loc. Cum ar fi putut oare, acel simplu evanghelist să ajute un om cu pregătire superioară? Dar credinciosul vestitor al Evangheliei ştia să se roage, în timp ce vorbea cu vizitatorul său, se ruga în sinea sa: „Doamne Isuse, lucrează prin puterea Ta". Şi când amândoi s-au lăsat în genunchi, pentru rugăciune, pastorului nostru i s-a părut că ÎI străfulgera o lumină. Dintr-o dată el a devenit conştient că încă nu-L avea pe Domnul Isus în viaţa sa. Cu încredere de copil, el L-a rugat pe Domnul să intre în inima sa. l s-a părut că trăise un miracol atunci când, schimbat şi plin de pace lăuntrică, s-a ridicat de pe genunchi.
        Incepând cu acea dată, predicile sale erau altfel decât înainte, iar în viaţa sa se putea vedea o schimbare. Şi tot atunci, Dumnezeu a început să lucreze în inimile noastre. Eram cinci fraţi şi umblam la biserică numai pentru că părinţii ne sileau. Eu îmi spuneam: „Dacă voi fi odată mare, toată această evlavie exterioară o voi arunca peste bord". Dar înainte de a fi fost mare, Dumnezeu a intervenit prin Harul Său. într-o duminică, în biserică, am devenit conştient că eram un mare păcătos şi că aveam nevoie de Domnul Isus. De fiecare dată când ne întorceam de la biserică, noi, fraţii, ne certam între noi încă înainte de a ajunge acasă. Şi de părinţi am fost adeseori neascultător, îi contraziceam mereu, încercând să-mi impun propria voinţă. Acum însă, Dumnezeu îmi arăta foarte clar că aşa ceva e păcat în ochii Lui. Plângeam şi mă rugam: „O, Doamne, am fost la biserică şi Ţi-am promis, prin rugăciuni şi cântece, să trăiesc pentru Tine. Dar n-apuc să sosesc acasă şi iată, mă cert cu ceilalţi pe drum. Doamne, Tu îmi vezi neascultarea!" Mă rugam dimineaţa, mă rugam seara, dar viaţa nu mi se schimba. Mi-a fost din ce în ce mai clar că aveam nevoie de Isus pentru a mă elibera de păcate, de duhul certăreţ şi de nesupunere faţă de părinţi, ca să nu ajung în iad. Nu există păcate mici şi păcate mari, după cum cred unii. în epistola lui Iacov 2, 10 stă scris: „Cine păzeşte toată Legea şi greşeşte într-o singură poruncă se face vinovat de toate." în Matei 5, 21, Domnul Isus spune: „Aţi auzit că s-a zis celor din vechime: «Să nu ucizi; oricine va ucide va cădea sub pedeapsa judecăţii». Dar Eu vă spun că ori şi cine se mânie pe fratele său va cădea sub pedeapsa judecăţii; şi oricine va zice fratelui său: «Prostule!» va cădea sub pedeapsa Soborului; iar oricine-i va zice: «Nebunule!» va cădea sub pedeapsa focului gheenei." Domnul Isus va judeca într-o zi lumea după aceste cuvinte! într-adevăr, eram un păcătos pierdut, cu toate că rosteam rugăciuni şi umblam la biserică. Dumnezeu spune: „Sufletul care păcătuieşte, acela va muri" (Ezechiel 18, 4). N-are nici o importanţă de ce neam e omul; el poate fi negru sau alb, roşu sau galben. Dacă în viaţa unui om domină păcatul, sufletul său va muri, în afară de cazul în care îşi mărturiseşte păcatele şi se leapădă de ele. Căci altminterea Dumnezeu ar minţi.
            Strigam la Dumnezeu: „Doamne Isuse, am nevoie de Tine! Schimbă-mi viaţa şi mă izbăveşte de păcatele mele!"
           Curând după aceea, Dumnezeu m-a chemat în lucrarea Sa. Nu-mi amintesc să fi existat, printre strămoşii mei, vreun predicator sau misionar. Cum să fi devenit eu unul din aceştia? Doar iubeam banii. Ei erau idolul meu. Dacă deveneam predicator, urma să fiu sărac precum pastorii din biserica noastră. Mă opuneam acestei idei. Preţul mi se părea prea mare. Timp de optsprezece luni parcă aş fi trecut prin iad. Mă opuneam lui Dumnezeu: „Doamne, nu pot plăti preţul acesta. Ceri prea mult de la mine." Dar după cele optsprezece luni Dum​nezeu m-a luminat că preţul neascultării era de o mie de ori mai mare decât cel al ascultării. Nu doresc nimănui să treacă prin aşa ceva.
          După acel interval de indecizie, am făcut următoarea rugăciune: „Fie Doamne, voi deveni un vestitor al Evangheliei, dar cu o condiţie.- n-aş vrea să fiu un predicator care îi distrează pe oameni duminica, una sau două ore, n-aş vrea doar să botez, să cunun, să înmormântez. Mi se pare prea puţin. Vreau să devin un vestitor al adevărului Tău, şi nu doar să mă joc de-a biserica. M-a costat prea mult!"
         Eram încă tânăr când m-am întors la Dumnezeu. N-am fost niciodată un şoarece de bibliotecă, ba chiar uram cititul cărţilor. La şcoală mi-a fost o povară. Dar după ce Isus intrase în viaţa mea, îmi plăcea să citesc în Biblie. Ea mi-a devenit cartea cea mai preţioasă. Apoi am mai făcut ceva: fraţii mei aveau multe cărţi lumeşti şi poze cu fete. Ştiam că era ceva oribil în ochii Domnului Isus. Fără ştirea fraţilor mei, am adunat toate aceste cărţi şi le-am dat foc.

         Am început să citesc Biblia tot mai mult. Dacă eram invitat împreună cu familia la prieteni, căutam mereu să mă scuz. Vroiam să fiu singur acasă, să citesc Cuvântul lui Dumnezeu, să mă rog şi să cânt. La şcoală nu cântasem niciodată. Am explicat perofesorilor mereu, că nu pot să cânt. Acum însă, abia mă puteam opri din cântat, începeam să memorez capitole întregi din Biblie. De exemplu loan 15 şi loan 17. Făgăduinţele din Scripturi îmi păreau o mare comoară. Deosebit de impresionant găseam că era pasajul din loan 15, 7: „Dacă rămâneţi în Mine şi dacă rămân în voi Cuvintele Mele, cereţi orice veţi vrea şi vi se va da", îmi spuneam: „Iată o bogăţie mai mare decât banii! E mai mult decât ne poate oferi lumea. Dacă există o astfel de viaţă unde putem obţine ceea ce cerem - chiar dacă ar fi singura făgăduinţă a Bibliei - cu cât mai valoroasă este ea decât toate comorile lumii! Cum trebuie să fie viaţa unui om ale cărui rugăciuni se împlinesc? Cred că nu poate fi comparată cu nimic." Toate acestea îmi umpleau inima.
         Ştiam ce poate oferi lumea, în vecinătatea casei noastre se afla o imensă sală de dans. Acolo se serbau toate petrecerile, logodnele, nunţile. Oamenii din întreg ţinutul veneau la noi. Prin urmare nu eram chiar atât de străin de lume. Ştiam ce înseamnă a se bea şi a se dansa până în zorii zilei. Şi toate acestea se petreceau deşi ne consi​deram buni creştini şi frecventam întotdeauna slujbele religioase. Dar când Isus a intrat în viaţa noastră, ne-am pierdut interesul faţă de asemenea lucruri şi nu mai eram preocupaţi decât de persoana Sa şi de Cuvântul Său. Făgăduinţele din Biblie ne erau mai scumpe decât toate ofertele lumii la un loc. Citeam şi reciteam mereu versetul din loan 14, 12: „Adevărat, adevărat vă spun că cine crede în Mine, va face şi el lucrările pe care le fac Eu; ba încă va face altele şi mai mari decât acestea; pentru că Eu mă duc la Tatăl. „Cercetam toate Evangheliile, să văd ce a spus şi ce a făcut Isus. în rugăciune, întrebam: „O, Doamne Isuse, oare n-ai făcut o greşeală?" Şi iar citeam versetul din loan 14, 12 „...va face şi el lucrările pe care le fac Eu...", şi Domnul Isus nu se opreşte aici, ci El spurie mai departe că noi vom face lucrări mai mari decât El, pentru că EI urma să plece la Tatăl. Zile întregi mă frământa acest cuvânt, chiar şi noaptea în vis. Cum e posibil aşa ceva? Oare să se fi referit şi la mine? Doar credeam şi eu în acelaşi Domn Isus! Până la urmă n-am putut decât să accept Cuvântul Domnului Isus. Făgăduinţa Lui se referă la toţi cei ce cred în El, deci şi la mine. Urma să fac ce făcuse şi Isus, ba chiar lucruri şi mai mari. Nu pentru că aş fi fost ceva deosebit de ceilalţi, ci pentru că El a plecat la Tatăl.

          Mi-e imposibil să enumăr toate făgăduinţele care mi-au devenit scumpe în acele zile. Doar una să mai fie menţionată! în loan 16, 24 Domnul Isus spune: „Până acum n-aţi cerut nimic în Numele Meu. Cereţi şi veţi căpăta, pentru ca bucuria voastră să fie deplină". Iată că nu era necesar să dobândim bucurii deşarte pe căi lumeşti. Putem primi bucuria deplină, cerând-o în Numele lui Isus.
          Gândindu-mă la chemarea mea de predicator, mă rugam adesea: „Doamne Isuse, dacă m-ai învrednicit să vestesc Evanghelia, atunci doresc s-o fac precum Tu ai făcut-o". Domnul Isus nu vorbise numai în sinagogi, ci mai ales sub cerul liber, îmi imaginam şi eu că nu voi predica doar în biserici şi săli de adunare.
           După perioada de studiu, Domnul Isus a făcut ceva de-a dreptul surprinzător. Mi-a indicat să nu predic numai albilor, ci şi negrilor zuluşi. Acest lucru a fost pentru mine ceva cu totul neobişnuit, pentru că, înainte de pocăinţa mea, eram de părere că un negru nu este egal cu noi, albii. Pe atunci nu-mi puteam imagina că un negru simte şi gândeşte la fel ca albii. Astăzi mi-e ruşine de aceasta.
            De atunci, cea mai mare parte a timpului mi-o petrec printre negri, trăind cu ei. Prin urmare, ceea ce iniţial am refuzat, acum, când Isus a intrat în viaţa mea, am acceptat. Şi în mod miraculos, Dumnezeu mi-a deschis uşa spre negri. La început nici nu puteam vorbi limba zulusă, cu atât mai puţin să predic în limba lor. Nu mi-am risipit niciodată timpul pentru a învăţa această limbă, neavând nici un interes pentru aceşti „carri" pe care îi dispre​ţuiam. Prin iubirea pentru Isus însă, mi-am depăşit repulsia şi am fost gata să mă duc printre ei.
LUPTA CU FORŢELE ÎNTUNERICULUI -    SLUJIRE FĂRĂ ÎMPUTERNICIRE

Inaintea începerii trezirii, am fost doisprezece ani misionar. Predicam liber şi din toată inima, deşi cunoşteam pastori care nu o făceau. Unii spuneau că trebuie să fim prudenţi, să nu predicăm orice. Oamenii ar putea să părăsească biserica dacă li s-ar predica adevărul. Eu însă le spuneam zuluşilor: „Pocăiţi-vă şi schimbaţi-vă viaţa! Dacă nu o faceţi, vă aflaţi în drum spre iad!" La care, zuluşii îmi răspundeau: „Auzim ce spui, dar trebuie să ne înţelegi. Creştinismul este religia albilor. Noi avem propria noastră religie. Tu eşti creştin pentru că strămoşii tăi au fost creştini. Dacă te-ai fi născut într-o familie de zuluşi, ai fi ca noi. Creştinismul e bun şi noi am profitat mult de pe urma civilizaţiei occidentale. Aţi construit biserici şi şcoli pentru noi.

Dar asta nu ne ajunge. Noi vrem să ne păstrăm şi tradiţia. Noi vrem să ne păstrăm în continuare cultul strămoşilor. Chiar dacă suntem creştini, trebuie să ducem un copil bolnav la vrăjitor, să aflăm de ce e bolnav copilul, cine 1-a făcut să fie bolnav. Dacă a murit unul dintr-ai noştri, trebuie să organizăm o sărbătoare pentru el, ca să-i readucem duhul şi să ne închinăm lui, pentru că duhul mortului locuieşte într-un şarpe. E obiceiul la noi să luăm, la orice petrecere, 'Mancishane' (un mic vas cu bere), şi o bucată de carne pentru a le-o oferi duhurilor morţilor." (Acest loc se află de obicei lângă peretele din spate al colibei zuluse). încercam să le explic caracterul demonic al cultului strămoşilor si că, avându-L pe Isus, n-avem nevoie de aşa ceva. Iar ei îmi explicau, în felul lor, că creştinismul pentru ei este ca şi cum ai turna apă peste foc. Flăcările se sting, dar jarul rămâne. Acesta era motivul pentru care ţineau la vechea lor tradiţie care, după părerea lor, mergea la rădăcina lucrurilor, încercarea mea de a le explica suficienţa credinţei în Isus era zadarnică.
          Intr-o zi m-am rugat cu seriozitate: „Doamne, fii astăzi cu mine când voi ţine slujba divină. Dă-mi înţelepciune şi puterea Duhului Tău Sfânt. Dă-mi Cuvântul Tău şi autoritate, să-i pot convinge pe aceşti zuluşi că Tu nu eşti numai Dumnezeul albilor, ci Fiul lui Dumnezeu, care a murit, a înviat şi S-a înălţat la cer pentru toţi oamenii". Mi-am elaborat apoi, cu mare grijă predica, începând cu Vechiul Testament, cu ceea ce au proorocit profeţii despre Isus Hristos. Isaia, care a trăit cu şase sute de ani înainte de Mesia, a prezis naşterea acestuia din fecioară. Le vorbeam zuluşilor despre modul în care s-au împlinit toate aceste făgăduinţe ale Vechiului Testament şi cum, până la urmă, Domnul Isus a murit pe cruce pentru păcatele noastre şi cum a înviat, pentru ca noi să avem viaţă veşnică. „Nu e nevoie să ne închinăm lui Mohamed, la al cărui mormânt putem merge, pentru că acolo îi zac oasele. Nu avem nevoie nici de Buddha. Şi acesta a murit, şi gata. Aceştia sunt zei morţi. Isus însă e Dumnezeu viu. Mormântul Său a fost gol, pentru că Isus a înviat. El S-a înălţat la cer, şi Lui l S-a dat toată puterea, atât în cer cât şi pe pământ. Oamenilor nu li s-a dat alt nume, prin care să fie mântuiţi, decât cel al lui Isus. Pentru toţi oamenii, indiferent de culoarea pielii, există o singură cale: Isus Hristos. El este Calea, Adevărul şi Viaţa. El nu se schimbă! Şi astăzi El a rămas acelaşi, ca acum 2000 de ani. După cum oamenii veneau la El pe vremuri, tot aşa şi noi astăzi, putem veni la El."
           Abia îmi terminasem predica, şi iată că o femeie bătrână se apropie de mine întrebând:
„Mfundisi (pastore), ceea ce ne-ai spus acum e oare adevărat?" 

        „Da," i-am răspuns.

        „Acest Isus, Dumnezeul albilor, trăieşte El într-adevăr? Să fie oare exact aşa cum ne-ai spus tu?"
        „Da!"
        „Poţi tu să stai de vorbă cu El?"
        „Bineînţeles. Şi tu poţi să vorbeşti cu El; noi îi spunem rugăciune. Oricine se poate ruga."
         „O", spuse ea, „ce mult mă bucur că am găsit un om care slujeşte unui Dumnezeu viu! Am o fiică majoră complet nebună. Ai putea să-L rogi pe Dumnezeul tău s-o vindece?"
           Nu ştiam ce să-i spun. Ce prost am fost! Am crezut că i-am dat gata pe aceşti oameni, şi acum, iată-mă pe mine însumi că nu mi-am lăsat deschisă nici o uşă de scăpare. Cum să ies din această încurcătură? Doar nu puteam, pur şi simplu, să-L rog pe Dumnezeu, s-o vindece pe fată! Ce să fac, ce urma să se întâmple? în faţa mea se afla o păgână primitivă. De ar fi fost măcar o persoană inteligentă, i-aş fi putut pune întrebarea: „Eşti sigură mata, că Dumnezeu vrea să-ţi vindece fiica?" Sau: „Oare nu cumva e crucea pe care trebuie s-o porţi?" Sau: „Să fi hotărât Dumnezeu s-o vindece chiar acum?" Biblia ne vorbeşte despre crucea pe care trebuie s-o purtăm, despre voia lui Dumnezeu căreia trebuie să i ne supunem şi despre anumite vremuri hotărâte de Dumnezeu. Dacă le-aş explica pe toate acestea unei simple păgâne, n-aş face decât s-o irit. Mă aflam într-o situaţie fără ieşire şi nu ştiam ce să fac. Mă sileam să par liniştit şi să nu-mi trădez dezorientarea. Până la urmă am întrebat-o pe femeie:
         „Unde ţi-este fiica? E aici?"
        „Nu. E acasă."
Aceasta a fost o uşurare pentru mine. Trebuia să câştig timp. Cu siguranţă că o să-mi vină ceva potrivit în minte.
         „Unde stai?"
         „Nu prea departe. Un kilometru de aici."
         „Pot să te duc cu maşina până acolo?"
         „Jumătate de drum, da. Restul trebuie să mergem pe jos."
        „Bine. Aşteaptă puţin, să fac ordine aici, apoi te însoţesc."
         Pe drum îmi povestea că e văduvă. Bărbatul i-a murit acum patru ani. îi avea numai pe fiica aceasta şi un fiu care lucra la Durban şi era însurat. Ajunşi la destinaţie, am aruncat o privire în colibă şi am exclamat: „Vai, nu mi-ai povestit nici jumătate din ceea ce văd aici!"
        In mijlocul colibei vedeam o fată legată cu sârmă de braţe.
         Sârmele i-au tăiat răni adânci în carne, iar sângele curgea şiroi. Fata era plină de cicatrice şi răni. Unele erau vindecate, altele erau încă deschise. Trăgea cu putere de sârme, şi acestea îi tăiau braţele. Vorbea, fără întrerupere, în diferite limbi, în parte nici nu se putea înţelege despre care limbi era vorba.

          „De când e legată?", am întrebat-o pe mamă.
          „Sunt trei săptămâni de când tot vorbeşte, zi şi noapte. Nu mănâncă şi nu doarme, l-aducem mâncarea, dar ea aruncă farfuria în perete".
            „Dar de ce nu o legaţi cu ceva moale, de ce tocmai cu sârma asta groaznică?"
             „Le-am încercat pe toate. Rupe funiile cele mai groase. Dacă scapă, aleargă peste tot şi n-o mai putem prinde. Pătrunde în grădinile şi semănăturile vecinilor şi smulge varza, porumbul şi toate legumele afară. Pustieşte împrejurimea. Oamenii se tem de ea, iar unii bărbaţi pun mâna pe pari, o bat sau asmut câinii la ea. Uneori fuge în munţi şi nu se mai întoarce".
            Femeia s-a uitat la mine şi cu lacrimi în ochi m-a întrebat: „Poţi să-ţi închipui ce înseamnă pentru o mamă să aibă un asemenea copil"?
           Apoi îşi continuă povestea: „Fiica mea îşi rupe şi hainele de pe ea şi umblă goală. E periculoasă. Este un om pe aici cu o mare cicatrice de la una din muşcăturile ei. Dacă muşcă pe cineva, nu-i dă drumul, până nu vine altcineva în ajutor. Odată s-a repezit într-o şcoală şi copiii au sărit pe ferestre de spaimă, fugind de ea. Comitetul şcolar mi-a transmis că trebuie să fac ceva pentru a preîntâmpina asemenea întâmplări. Ia priveşte în grajdul meu. Nu am am nici o vacă, nici o capră şi nici o oaie. Toate animalele le-am sacrificat pe rând duhurilor. Vacile pe care nu le-am tăiat le-am vândut ca să-l plătesc

pe vrăjitor. Acum sunt săracă de tot şi nu mai am bani. Am ajuns la capătul puterilor". Şi-a încheiat relatarea plângând: „Ştii, uneori am luat cuţitul şi am vrut să-i tai beregata sau să-mi pun capăt propriei vieţi. Dar ceva parcă mă tot reţinea. Ce urma să păţească fiica mea? Nimeni nu s-ar fi îngrijit de ea. Şi acum, iată, sunt atât de bucuroasă că am întâlnit un om care slujeşte unui Dumnezeu viu. Poate, poate, mai e vreo speranţă!"
         După ce femeia mi-a spus toate acestea, aveam senzaţia că mi se opreşte inima, îmi venea să strig: „O, Doamne, Tu eşti acelaşi Dumnezeu ca înainte. Nu poţi să intervii?" Atunci am plecat la unii din colaboratorii mei, să le povestesc întâm​plarea. 1-am întrebat dacă n-ar vrea să se roage cu mine pentru această fată. Apoi am alergat la ferma părinţilor mei să cer o cameră în care s-o găzduim în timp ce ne vom ruga pentru ea. Părinţii mei fiind de acord, am dus-o, împreună cu câţiva oameni acolo şi am instalat-o într-o cameră. Toată împrejurimea, întregul trib, au aflat ce se petrecea. Spuneam oamenilor mei: „lată că ne-am rugat ani în şir pentru o trezire şi nu s-a întâmplat nimic. Poate avem acum chibritul cu care să aprindem focul. Dacă fata se vindecă, ar putea începe trezirea pentru că întregul trib cunoaşte fata: căpetenia, copiii, tinerii şi bătrânii. Imaginaţi-vă, ce izbândă pentru Domnul Isus, dacă fata s-ar vindeca! Zuluşii ar recunoaşte că Isus este singurul Dumnezeu adevărat!"
      Dar abia am instalat-o pe bolnavă în camera aceea frumos aranjată, că a şi început să distrugă scaunele, să răstoarne masa. Până la urmă a trebuit să îndepărtăm tot mobilierul din cameră. Am lăsat doar patul. Dar fata a încercat să smulgă arcurile, astfel că a trebuit să îndepărtăm şi patul. I-am lăsat doar o „icansi" (rogojină) şi o pătură. Următorul ei obiectiv a fost distrugerea tocurilor de ferestre, spargerea geamurilor. După câteva ore, camera arăta ca o cocină de porci, în care s-ar fi aflat nu unul, ci o grămadă de porci. Iar noi ne rugaserăm zi şi noapte, timp de trei săptămâni, fără succes. Mă aflam la capătul puterilor şi în pragul unei crize nervoase.
      Fata nu înceta să-şi cânte cântecele satanice. Cineva m-a sfătuit să invoc sângele lui Isus. Diavolul s-ar teme de acesta şi ar ieşi din ea. Am făcut-o şi pe asta, tot fără succes. Dimpotrivă, fata începu să hulească sângele. Neîntrerupt se auzeau acele groaznice cântece de hulă la adresa sângelui şi a morţii Domnului Isus, într-un fel cum numai diavolul o poate face. în tot acest timp, fata şedea pe jumătate sau complet goală în excrementele ei. Cu picioarele goale lovea podeaua ca şi cum ar fi lovit cineva cu ciocanul ca să distrugă. Şi toate acestea, ore în şir. Zgomotul şi cântecele de hulă se auzeau până departe în împrejurimi.

       Nu mai înţelegeam nimic. Am făcut tot ce ne învaţă Biblia, dar ceea ce făceam nu funcţiona. Practica se deosebea de teorie. Mă simţeam precum acei oameni înţelepţi ai lumii, cărora le zicem „evoluţionist!" şi care afirmă că nu există Creator, nici Dumnezeu, ci, cu milioane sau miliarde de ani în urmă, noi am fi fost peşti, iar acestor peşti le-ar fi crescut picioare, apoi din ei s-ar fi dezvoltat nu numai broasca, ci şi maimuţa. Aceasta şi-ar fi pierdut, într-un mod oarecare coada şi astfel s-ar fi dezvoltat rasa umană. Reprezentanţii acestei doctrine ştiu să explice totul foarte exact, ba pot indica până şi intervalele de timp ale etapelor evoluţiei. Ciudat însă, că mereu apare câte o „missing link" (o verigă care lipseşte). Cu ani în urmă s-a aflat că un anume profesor Smith a descoperit un peşte, numit Coelacanth, pe care-l credea a fi veriga intermediară ce lipsea. Spre marea sa dezolare, însă, aceasta nu s-a adeverit.
    Intr-o situaţie similară mă simţeam şi eu acum. Teoria corespundea, dar practica, nu. Ce trebuia să fac? Să mă fi întors la mamă şi să-i spun că fiica ei nu a fost vindecată? Toţi oamenii din jur ştiau că noi, creştinii, ne rugam pentru fata asta. Toţi auziseră apelul meu în predică: „Nu mergeţi la vrăjitori, nu sacrificaţi boi şi capre pentru idoli. Isus e soluţia la orice problemă. Veniţi la El!" Acum, ei aşteptau să vadă ce se va întâmpla. Şi iată că noi, creştinii, am eşuat. Ne-am rugat din toate puterile:

„O, Doamne, nu e vorba de noi, ci de Numele Tău. Oamenii nu vor spune că noi am eşuat, ci că Isusul nostru a eşuat." Dar cerul parcă era închis. N-am primit nici un răspuns la rugăciunile noastre. Până la urmă am renunţat cu toţii, şi a trebuit să ducem fata înapoi.
       In ceea ce mă privea, m-am rugat Domnului: „O, Doamne, te rog trimite-mă altundeva. Nu mai pot sta în faţa acestor oameni ca să le predic. Trebuie să fiu cinstit cu ei. Nu pot să predic ceva ce nu funcţionează în practică. Trebuie să fiu cinstit şi faţă de mine însumi. O inimă şi o conştiinţă am şi eu!" La urma urmelor, nu mă puteam duce la aceşti oameni să le explic că nu există Dumnezeu şi că religia albilor nu e bună de nimic. Cel mai bine era să ne fi mutat într-o altă localitate. Şi îmi promiteam că nu voi mai predica atât de prosteşte, încât să ajung din nou într-o situaţie atât de dificilă.
          După întâmplarea aceea eu nu am mai fost în stare să cred că Biblia este Cuvântul lui Dumnezeu şi că tot ce stă scris în ea este adevărat. Poate o parte a Bibliei era exactă, iar o altă parte nu. Respingeam tot ce nu era compatibil cu experienţa şi cu gândirea mea. Eram un nebun ce şedea pe un tron şi hotăra ce era adevărat şi ce nu era adevărat. Ziceam aşa: „Asta e valabil şi pentru astăzi, iar celelalte numai pentru vremea de
acum 2000 de ani. Lucrurile s-au schimbat. Nu ne putem aştepta ca tot ce stă scris în Biblie să fie adevărat."
         Mulţi ani la rând am predicat Evanghelia şi uneori s-a întâmplat ca, la o singură slujbă, sute de oameni să vină în faţă, pentru a-L primi pe Domnul Isus. De obicei făceam cu ei o rugăciune de pocăinţă şi îi lăsam apoi să plece acasă, îi cunoşteam pe toţi aceşti tineri şi ştiam şi soiul de cărţi pe care le citeau acasă. Ştiam că unii din ei aveau chiar şi reviste pornografice, cu toate că-L primiseră pe Domnul Isus! Cunoşteam tineri care nu puteau trece pe lângă o vitrină fără să nu privească pozele cu fete goale expuse acolo, ba''le şi cumpărau, ţinându-le acasă ascunse de privirea părinţilor. Şi toţi aceştia îl „primiseră" pe Domnul Isus! La „Fântâna lui lacov", Isus îi spusese samaritencei: „Oricui bea din apa aceasta îi va fi iarăşi sete. Dar oricui va bea din apa pe care i-o voi da Eu, în veac nu-i va fi sete" (loan 4, 13-14). „Exclus!" îmi ziceam în cugetul meu. „Aceasta nu poate fi adevărat! Există în lume oameni mai însetaţi decât creştinii?" Unii creştini tânjeau de-a dreptul după satisfacerea setei lor, fie şi prin groaznice păcate. Şi dacă nu pot păcătui în public, o fac în taină. Veniseră şi ei o dată la Isus să bea, dar au rămas în continuare însetaţi. Unii poftesc după ţigări, unii după alcool, iar unii după satisfacţii sexuale sau de altă natură prea lumească. Copiii îşi întreabă părinţii de ce n-ar avea voie şi ei să frecventeze cinematografele sau sălile de dans, de ce să nu guste şi ei viaţa ca alţii?! Părinţilor le vine greu să-şi educe copiii creştineşte, cu toate că sunt creştini.
          Isus trebuie să fi făcut pe undeva o greşeală. Sau poate au greşit autorii Noului Testament, loan, probabil că nu a notat exact ce spusese Isus. Expe​rienţa mea demonstra că lucrurile stăteau invers. Tinerii, de pildă, veniseră la mine şi eu m-am rugat cu ei, iar ei L-au primit pe Domnul Isus. Dar au rămas întinaţi. Priviţi-i numai cum se îmbracă! Exact ca şi cei din lume. Cu toate că Biblia ne învaţă: „Nu iubiţi lumea, nici lucrurile din lume" (l loan 2, 15). Dacă priveşti pe un creştin alături de un om lumesc în oraş, adesea nu vezi nici o deosebire. Dar Biblia spune: „Să nu vă potriviţi chipului veacului acestuia" (Romani 12, 2). Erau în Biblie multe versete al căror adevăr îl contestam, pentru că nu puteam crede ce era scris acolo. Am crezut numai ceea ce trăiam, vedeam şi auzeam.
         Au mai trecut încă şase ani până am ajuns în sfârşit, după doisprezece ani de slujire prin predică, la Mapumulo. Mă tot gândeam şi îmi aduceam aminte de modul în care Dumnezeu mă chemase cândva să vestesc Evanghelia. N-am spus eu oare atunci Domnului: „Doamne, dacă eu devin un predicator al Evangheliei, atunci nu mă voi juca de-a biserica?" Şi-acum, întrebându-mă: „Erlo, ce ai făcut în ultimii doisprezece ani?" trebuia să mărturisesc că tot timpul m-am jucat. Am predicat doisprezece ani, şi nu puteam numi nici doisprezece creştini care să trăiască după exigenţele Bibliei.
        Imi aminteam de cuvântul apostolului Pavel în 2 Timotei 3, 1-5: „în zilele din urmă vor veni vremuri grele. Vor exista oameni doar cu o formă de evlavie, dar tăgăduindu-i puterea. Depărtează-te de oamenii aceştia".
      „Unde sunt oamenii care au această putere, la care se referă Biblia? Eu nu am această putere. Nu mai pot continua aşa!" îi vedeam pe ceilalţi cum parcă îşi gustau viaţa. „Ei câştigă bani, iar eu sunt un misionar sărac şi predic ceva ce se deosebeşte de la teorie la practică".
         Mi-am adunat biserica zulusă şi mi-am declarat falimentul: „Sunt un om sfârşit, nu mai pot continua". Posibil ca problema mea să fi constat în faptul că recurgeam la idei teologice şi că încercam să înlătur anumite lucruri prin explicaţii. Posibil ca aceşti oameni să fi fost prea inculţi, prea primitivi. Dacă ar fi învăţat mai multe, poate ar fi fost în stare să cuprindă mai bine adevărul! Numai că, se afla acolo în Biblie un cuvânt de care mi-am adus deodată aminte, într-o zi, Domnul Isus a luat un copil şi l-a aşezat în mijloc spunând: „Cine nu va primi împărăţia lui Dumnezeu ca un copilaş, cu nici un chip nu va intra în ea" (Luca 18, 17). Orice creştin, orice pastor şi orice preot să ia aminte la acest lucru. Isus spune în Matei 18, 3: „Dacă nu vă veţi întoarce la Dumnezeu şi nu vă veţi face ca nişte copilaşi, cu nici un chip nu veţi intra în împărăţia cerurilor". Domnul, fireşte, nu cere unui matur să devină infantil, ci să devină „ca şi copiii", adică încrezător ca un copil. E totuşi o deosebire!
         Acest cuvânt din gura Iui Isus m-a determinat să renunţ la întreaga, presupusa mea înţelepciune şi să recitesc Biblia cu încredere de copil. Apoi i-am întrebat pe aceşti zuluşi, dacă ar fi de acord să vină de două ori pe zi la ora biblică, dimineaţa la şapte şi seara la cinci.
  „Ne vom apleca asupra Bibliei şi nu vom îndepărta nimic din ea, nici nu ne vom justifica, ci vom accepta Cuvântul aşa cum stă scris. Dacă Dum​nezeu este într-adevăr Dumnezeul Bibliei şi Cuvântul său coincide cu adevărul, atunci haideţi să încercăm şi să ne convingem că aşa este. Isus a spus că n-a venit să judece lumea, ci Cuvântul pe care L-a rostit va judeca lumea. Să începem deci să ne examinăm! Nu vom mai zice că anumite lucruri nu mai sunt valabile pentru noi, cei de azi, că acestea ar fi fost scrise pentru oamenii de acum două mii de ani. Să acceptăm totul aşa cum stă scris!"
       Toţi au fost de acord cu propunerea mea. 

DYNAMIS - PUTEREA DUHULUI SFÂNT
        Era pe la sfârşitul anului 1966 când am înce​put studierea Bibliei la Mapumulo. Ne hotărâserăm să nu mai scoatem câte un verset de ici şi unul de colo, precum copiii care întâi aleg stafidele din cozonac. Pe copii îi mai poţi înţelege, dar când adulţii se comportă aşa, înseamnă că sunt puerili. Unii oamenii îşi au versetele lor preferate pe care le citează mereu. O anumită orientare spirituală îşi clădeşte doctina pe cuvântul: „Dumnezeu este dragoste". Şi pentru că Dumnezeu este un Dum​nezeu al dragostei, nu poate exista iadul. Astfel îşi face apariţia o erezie, o sectă. Noi ne-am zis: „Aşa nu vrem să procedăm! Vom lua o carte a Bibliei, vom începe cu primul verset şi vom aprofunda întregul text, până la ultimul verset. Vom avea astfel întreaga panoramă şi nu numai un fragment."

         Zuluşii au o legendă care se potrivea cu situaţia noastră. Trei orbi vroiau să ştie cum arată un elefant. Cineva i-a dus într-o grădină zoologică. Fiecare din ei a putut pipăi un elefant. Primul orb s-a oprit în dreptul piciorului posterior al elefantului. Punând mâna pe acest picior mare a întrebat: „Deci aşa arată un elefant?" Al doilea a înaintat câţiva paşi şi a pipăit burta imensă a elefantului, (16) excla​mând: „Ăsta-i, prin urmare, un elefant?" Al treilea orb stătea în faţa trompei şi o pipăia de sus până jos. Toţi trei erau încântaţi că au trăit-o şi pe asta şi au „văzut" un elefant. Emoţionaţi, au plecat acasă, unde au fost întrebaţi dacă ştiu acum cum arată un elefant. Primul a răspuns: „Da, un elefant este ca trunchiul gros al unui copac". Al doilea a exclamat: „Ce tot spui acolo? Eu l-am pipăit exact cu mâna mea, pe mine nu mă duci! Un elefant este ca şi un balon enorm." Al treilea s-a amestecat şi el în vorbă contrazicând: „...De parcă nici n-aţi fi fost acolo! Eu am pipăit animalul cu propriile mele mâini. Elefantul e ca un furtun mare!" Până la urmă s-au certat „ca orbii", căci fiecare 1-a „văzut" pe elefant, dar dificultatea răspunsului la întrebarea cum arată un elefant, consta în aceea că, fiecare pipăise numai câte o parte a animalului.
         Aceasta a fost o pildă, iar noi nu voiam să facem precum cei trei orbi, deşi există, bineînţeles şi creştini orbi pentru multe lucruri biblice. Astăzi nu mai ştiu exact de ce am început tocmai cu cartea Faptele apostolilor. Am avut întotdeauna o preferinţă deosebită pentru primii creştini şi nici unul din noi nu putea citi relatările despre biserica primară fără să nu fie impresionat de ele. Astfel că, iată-ne la primul capitol, primul verset al acestei cărţi! Şi Domnul ne-a cucerit inimile de la bun început.
       Cartea Faptele apostolilor începe cu propoziţia: „Teofile, în cea dintâi carte a mea am vorbit despre tot ce a început Isus să facă şi să înveţe pe oameni". Luca a scris despre tot ce a început Isus să facă, iar Faptele apostolilor e continuarea a ceea ce a făcut Isus. Pe când trăia Domnul Isus în această lume, El a făcut doar începutul. Lucrarea Sa nu s-a terminat odată cu moartea Sa. El spuse ucenicilor: „Am venit să arunc un foc pe pământ. Şi cât aş vrea să fie aprins chiar acum! Dar întâi am un botez cu care trebuie să fiu botezat". (Luca 12, 49-50). N-a fost botezul în apă, ci botezul suferinţei şi al morţii Sale pe cruce. Domnul Isus nu putea aprinde focul Duhului Sfânt înainte de a fi fost victorios în lupta din Ghetsimani. Aici a curs sudoarea Sa şi a picurat ca sângele pe pământ. După moartea Sa pe cruce, după învierea şi înălţarea Sa la cer, El a putut, în sfârşit, să înfăp​tuiască scopul venirii Sale. Acum, el putea continua lucrarea în toată plenitudinea puterii Sale, şezând la dreapta Tatălui. Venise, în sfârşit, momentul aprinderii focului, în Faptele apostolilor îl putem vedea la lucru pe Domnul Isus, prin ucenicii Săi, cu puterea Celui înviat şi cu atotputernicia Sa. Pe vremea aceea, oamenii cleveteau: „Ăştia sunt beţi". Alţii batjocoreau sau se înspăimântau. Petru le-a răspuns tuturor: „Oamenii aceştia nu sunt beţi, cum vă închipuiţi voi, căci nu este decât al treilea ceas din zi. Ci aceasta este ce a fost spus prin proorocul loel: în zilele de pe urmă, zice Dumnezeu, voi turna din Duhul Meu peste orice făptură; feciorii şi fetele voastre vor prooroci, tinerii voştri vor avea vedenii şi bătrânii voştri vor visa visuri".
       După ce am citit textul, ne-am zis: „Noi suntem mai aproape de zilele de pe urmă decât oa.nenii de acum 2000 de ani. Dacă proorocia aceasta a fost valabilă pentru ei, ea trebuie să fie cu atât mai valabilă pentru noi, cei de azi". Şi pentru a-ţi da seama că azi trăim în acelaşi segment temporar ca şi biserica primară, şi că abia ne apropiem de sfârşitul acestei epoci când Domnul Isus vine iarăşi după mireasa Lui, nu este nevoie de o mare cunoaştere. Exprimat în termeni spirituali, putem spune că trăim în aceeaşi „săptămână". Căci Cuvântul lui Dumnezeu ne spune: „Pentru El, o mie de ani sunt ca o zi, iar o zi este ca o mie de ani". Astfel că, momentul de acum două mii de ani este ca si „alaltăieri", iar noi, nici n-am ajuns la mijlocul săptămânii. Nu încape nici o îndoială: ceea ce era valabil pentru comunitatea primară este valabil şi pentru noi. 

         Cu cât înaintam mai mult în studierea textului, cu atât erau mai atinse inimile noastre. Citeam că Domnul Isus a poruncit ucenicilor săi să nu plece din Ierusalim înainte să fi fost botezaţi cu botezul despre care vorbise loan Botezătorul. Astăzi se discută mult despre botez. Unii spun că botezul trebuie să aibă loc într-un mod determinat, alţii se opun, iar alţii stabilesc un anume timp pentru botez, îmi amintesc de o mare adunare în aer liber, cam prin 1952 în Pretoria, când Dr. Edwin Orr a făcut ceva neobişnuit. A invitat pe un preot reformat şi un pastor baptist în faţă şi le-a pus întrebarea: „Care din voi foloseşte mai multă apă la botez?" „Vai de mine", mă gândeam eu, „cum poate un asemenea om să pună o astfel de întrebare? N-ar fi trebuit să spună aşa ceva!" Dar Dr. Orr le-a explicat celor doi: „Vedeţi, nu are nici o importanţă dacă folosiţi multă sau puţină apă. Căci de fiecare dată când botezaţi, limba oamenilor rămâne tot uscată". Oare înţelegem noi acest limbaj? Botezul în apă nu schimbă limba. Indiferent de ceea ce se crede că determină botezul în apă, atât copiii botezaţi, cât şi adulţii botezaţi, vorbesc lucruri care n-ar trebui rostite niciodată de un creştin. Botezul de foc cu Duhul Sfânt însă, despre care vorbeşte cartea Faptele apostolilor, înseamnă mult mai mult.
        Domnul Isus spune despre loan Botezătorul că este cel mai mare om care s-a născut din femeie. Există un Moise, un Avraam, un Ilie. Cu toţii au fost
mari oameni ai lui Dumnezeu. Dar Domnul Isus spune că nici unul din ei nu e mai mare decât loan Botezătorul, în ce constă măreţia lui loan? Nu ştim să fi făcut vreo minune. N-am auzit de vreun orb pe care să-1 fi vindecat, nici de vreun olog pe care să-1 fi făcut să umble. Domnul Isus, ştiind îndoielile noastre, spune în acelaşi loc: „Adevărat vă spun". Cu toate că a fost apreciat de Isus ca fiind cel mai mare, loan Botezătorul a putut să spună: „Cel ce vine după mine este mai mare decât mine, iar eu nu sunt vrednic să-1 dezleg cureaua încălţămintei. Eu vă botez cu apă; dar Cel ce vine după mine este mai puternic decât mine şi vă va boteza cu Duhul Sfânt şi cu foc."

          Noi ştim ce înseamnă „focul". Dacă punem un fier negru în foc, în curând culoarea neagră va dispărea. Fierul va deveni roşu incandescent şi până la urmă, alb. Focul pătrunde fierul în întregime. Tot aşa, când cineva e botezat cu Duhul Sfânt, focul Duhului Sfânt va pătrunde întreaga sa fiinţă, inclusiv limba.
        După cum am mai amintit, Domnul Isus a poruncit ucenicilor Săi să rămână la Ierusalim, să aştepte împlinirea făgăduinţei Tatălui, ca să fie botezaţi cu Duhul Sfânt. Astfel, ei vor primi puterea să-L mărturisească pe Isus. Domnul Isus a trebuit să le poruncească aceasta, dintr-un motiv bine întemeiat, căci dacă nu le-ar fi poruncit, ei poate ar fi fugit. Aşa suntem noi, oamenii. Puşi într-o situaţie

dificilă, mai bine fugim de ea. Dacă o femeie are un bărbat care n-o înţelege, sau nu face ceea ce vrea ea, ar dori mai bine să-l părăsească. Tot aşa stau lucrurile cu copiii ai căror părinţi sunt, după părerea lor, prea aspri. Adesea părăsesc casa părintească. Unii creştini se mută de la o biserică la alta, pentru că nu reuşesc să se integreze într-una din ele. Unor asemenea oameni le spun de obicei: „Dacă nu vă învredniciţi unde vă aflaţi, nu veţi reuşi nici în altă parte."
        Zuluşii spun: „Dacă pui un cartof putred într-un sac cu cartofi buni, cartoful acela nu devine mai bun, ci invers, toţi cartofii buni devin putrezi." Dacă nu avem succes în locul în care ne aşează Dumnezeu, nu vom fi o binecuvântare în nici un alt loc. De aceea este bine să rezistăm până Dumnezeu însuşi ne indică altceva. Oare nu era Ierusalimul pentru ucenici locul cel mai periculos? N-a fost răstignit aici chiar Domnul şi învăţătorul lor? Stăteau ascunşi după uşi zăvorâte de frică ca nu cumva să fie omorâţi şi ei. Putem înţelege că Ierusalimul era pentru ucenici cel mai primejdios loc de pe pământ. Şi totuşi, Isus le-a poruncit: „Staţi aici până veţi primi Duhul Sfânt". Citim despre reacţia ucenicilor în faţa acestei porunci. Ei L-au întrebat pe Isus: „Doamne, în vremea aceasta ai de gând să aşezi din nou împărăţia lui Israel?" Să se fi împlint oare vremea acestei prorocii? Răspunsul Domnului i-a lovit ca o palmă pe obraz: „Nu este treaba voastră să ştiţi vremurile..., ci voi veţi primi o putere, când se va pogorî Duhul Sfânt peste voi..." Este posibil ca unii să stea la picioarele lui Isus şi, în timp ce Domnul le vorbeşte, gândurile lor să fie preocupate de alte probleme. Ce folos că ne preocupă proorocia dacă nu avem puterea Duhului Sfânt pentru a ne supune Cuvântului lui Dumnezeu şi a face ce ne cere Domnul Isus!
Niciodată nu s-a vorbit mai mult de Duhul Sfânt decât astăzi, în întreaga lume se vorbeşte despre El. Din păcate însă, niciodată oamenii nu au fost mai neştiutori în privinţa Duhului Sfânt decât tocmai acum. Am ţinut odată un ciclu de conferinţe despre trezire, în Olanda. Unul dintre predicatori s-a ridicat în picioare şi a recunoscut: „Până acum n-am ştiut ce este trezirea. Credeam că trezirea are ceva de-a face cu gălăgia, cu zgomotul".
           Unii oameni au părerea eronată că cei plini de duh se comportă ca nişte turmentaţi. Vorbesc din experienţă şi pot să confirm că atunci când lucrează Duhul lui Dumnezeu în viaţa unui om sau a unei biserici, se instalează cele mai silenţioase momente.
      Doi creştini au ajuns odată să se certe. Primul din ei a spus:
„Noi suntem mai penticostali decât voi!" Al doilea a replicat:
„Nicidecum. Comunitatea noastră este aceea care este mai penticostală!"
„Cum poţi dovedi acest lucru?"
„Dovedesc prin aceea că noi strigăm mult mai puternic «aleluia» decât voi!"
        Mi s-a povestit că această ceartă nu e nicide​cum un basm, ci o întâmplare reală, în Olanda am întâlnit un om care gândea la fel. Nu trebuie să confundăm lucrarea Duhului Sfânt cu exaltarea.
        Domnul Isus vorbeşte despre o anumită trăsă​tură care apare în viaţa unui om, când Duhul Sfânt vine asupra lui: „Voi veţi primi o putere!" (Fapt. Ap. l, 8). Prin urmare, dacă există un semn, să fim atenţi la semnul de care Domnul Isus a vorbit. Puterea înseamnă, în limba greacă, „dynamis". Eu mă gândesc aici la dinamită, în dinamită zace multă forţă, motiv pentru care ea nu este folosită în nisip moale, ci la sfărâmarea celor mai dure stânci. Puterea Duhului Sfânt se manifestă acolo unde terenul este tare ca granitul; acolo Duhul Sfânt este cel mai activ. Isus le-a spus ucenicilor: „Voi veţi primi o putere!"
       Dacă se vorbeşte despre această putere, oamenii se gândesc întâi la vindecarea bolnavilor, uitând că vindecarea sufletului este mult mai importantă decât vindecarea trupului. A fi eliberat de păcat este de o mie de ori mai preţios decât a fi vindecat de o boală. Evenimentul spiritual se află pe locul întâi. Nu e permis să desprindem textul din context, altminteri se falsifică sensul. Să reţinem Cuvântul lui Isus: „Veţi primi puterea Duhului Sfânt şi veţi fi martorii Mei."
        Ce este un martor? Noi spunem că un martor este un om care depune mărturie despre ceea ce a văzut şi a auzit. Pentru această semnificaţie, în limba greacă găsim termenul „martyr". Acelaşi cuvânt îl avem şi în limba română. Martirul este un om dispus să moară pentru credinţa sa. Isus, prin urmare, a spus că dacă veţi primi puterea Duhului Sfânt, veţi avea puterea să fiţi martiri. Ciudat! Noi am spune: „Vom avea puterea să iubim". Dar puterea „de a muri"? Noi nu trăim în ţări unde suntem prigoniţi şi ucişi pentru credinţa noastră. Şi totuşi, putem fi şi noi martiri, în epistola către Evrei (12, 4) citim: „Voi nu v-aţi împotrivit încă până la sânge în lupta împotriva păcatului". Ce înseamnă aceasta? Aceasta înseamnă pur şi simplu: „Mai bine aş muri decât să mint, mai bine vreau să mor decât să preacurvesc cu soţia altuia! Mai bine să mor decât să fur, sau să fiu făţarnic. Mai bine aş muri decât să fiu infidel faţă de Domnul Isus, sau să păcătuiesc, lată puterea de a fi martir pentru Domnul Isus!
        Petru L-a tăgăduit pe Domnul. Dar după ce a primit puterea Duhului Sfânt, el a devenit un martor credincios al Domnului său, ca până la urmă, să fie crucificat ca martir, înainte de execuţie, el i-a implorat pe călăi: „Nu sunt vrednic să mor ca Domnul şi învăţătorul meu, de aceea, răstigniţi-mă cu capul în jos!" Prin puterea Duhului Sfânt, el a putut să moară pentru Isus. El a murit pentru adevăr.
        Apostolul Pavel spune: „Eu mor în fiecare zi" (l Cor. 15.31) Ce vrea să spună? Cum putem noi muri zilnic? Domnul Isus a murit, aşa-zis, deja în grădina Ghetsimani, înainte să fi suportat moartea fizică pe cruce. Acolo, sudoarea i-a curs precum sângele şi a ajuns într-un chin ca de moarte, până ce în sfârşit a putut spune Tatălui Său: „Nu voia Mea, ci voia Ta să se facă!" El a murit întâi faţă de Sine însuşi. Oricine se roagă aşa, nu-şi mai caută propria sa parte, ci se smereşte înaintea lui Dumnezeu, tăgăduindu-se pe sine însuşi. Dar aşa ceva este deosebit de greu şi poate fi înfăptuit numai cu puterea Duhului Sfânt.
        Privind la apostoli, vedem această putere a Duhului Sfânt prezentă în viaţa lor.

       Faptele Apostolilor ne relatează despre Petru şi loan, pe când se duceau la templu să se închine, înaintea porţii templului şedea un olog. Petru i-a spus: „Uită-te la noi. Argint şi aur n-am, dar ce am îţi dau: în numele lui Isus Hristos din Nazaret, scoală-te şi umblă!" Ologul s-a ridicat în picioare şi a început să umble. Examinăm cu luare-aminte cuvintele lui Petru. El nu a spus: „îţi dau ce avem noi!", ci „îţi dau ce am eu", loan nu avea darul vindecării bolnavilor, în întreg Noul Testament nu citim nici măcar despre un singur miracol de vindecare făcut de apostolul loan, şi totuşi el primise, ca şi Petru, puterea Duhului Sfânt. Cei doi aveau daruri diferite. Uitându-ne la loan şi între-bându-ne ce dar special a primit el, constatăm modul lui deosebit de a predica, de a instrui bisericile în spiritul iubirii aproapelui, de a învăţa părtăşia şi unitatea de opinie. loan primise puterea Duhului Sfânt într-o aşa măsură, încât putea să mărturisească în prima sa epistolă (3, 6-8): „Oricine rămâne în El, nu păcătuieşte; oricine păcătuieşte nu L-a văzut, nici nu L-a cunoscut. Cine păcătuieşte, este de la diavolul", lată după ce se cunoaşte un credincios născut din nou. loan merge până acolo încât afirmă: Nu este greu să ştii dacă cineva este sau nu născut din nou. Dacă cineva păcătuieşte, el este de la diavolul. Dacă este într-adevăr născut din nou, el nu păcătuieşte. Iată un cuvânt deosebit de dur, care nu poate fi priceput de către teologi. Este bine că loan şi primii creştini nu mai trăiesc. Altfel, poate, am fi declanşat o revoltă împotriva lor.
         E clar acum de ce loan Botezătorul a fost decapitat: pentru că a pus adevărul. Ce s-ar în​tâmpla, dacă astăzi, în biserica noastră, s-ar predica aşa cum citim că a predicat loan, în Evanghelia după Matei, capitolul al treilea?

         Apostolul loan a fost atât de plin de Duhul Sfânt, că nu putea înţelege cum un creştin născut din nou mai poate minţi. Ei nu-şi putea imagina că un om născut din nou prin Duhul Sfânt mai poate fi prieten cu această lume. El nu pricepea cum un asemenea om nu avea capacitatea să învingă păcatul din viaţa sa. Pentru a te opune păcatului şi pentru a trăi dintr-o victorie într-alta, este nevoie de o mai mare putere decât puterea de a vindeca bolnavi. Noi, cei de azi, suntem prea superficiali în aprecierile noastre. Dacă vorbeşte cineva în limbi străine, se spune: „E plin de Duh Sfânt". Dar s-ar putea ca respectivul încă să mai mintă sau să preacurvească. Ce deosebire faţă de ceea ce ne învaţă Biblia, dacă avem urechi de auzit!
TRĂSĂTURI ALE BISERICII PRIMARE
      Cu cât studiam Faptele apostolilor mai te​meinic, cu atât mai mult avansa zdrobirea noastră lăuntrică. Citeam pasajul unde Petru, loan, lacov şi Filip s-au adunat „în odaia de sus" pentru rugă​ciune. Chiar şi femeile erau acolo, şi fraţii Domnului şi mama sa, Măria. Se relatează că toţi erau uniţi în rugăciune, într-o unitate deplină cu toat£ că Duhul Sfânt încă nu se revărsase peste ei. Moartea pe cruce, învierea şi evenimentele de până la înălţarea lui Isus, au fost suficiente pentru a-i reuni pe aceşti oameni în rugăciune. Unitatea creştinilor, de la bun început, mie mi se pare a fi cea mai mare minune! în mod obişnuit, creştinii, oriunde se întâlnesc, se ceartă, vorbesc de rău pe alţii şi se ucid reciproc prin cuvinte, în cazul primilor creştini însă, moartea Lui Isus şi învierea Sa i-a reunit atât de trainic în rugăciune, că se putea spune: „au fost o inimă şi un suflet." Ce înseamnă crucea Iui Isus pentru noi, cei de astăzi?
       Curând după aceea, îi găsim pe aceşti oameni în ziua Cincizecimii, unde s-au pocăit 3 000 de suflete. Când Duhul Sfânt a coborât pe pământ ca Mângâietor, (în limba greacă paracletos), a făcut exact ceea ce îi exprimă numele şi, până azi El ne stă alături, umăr la umăr, vorbeşte aceeaşi limbă ca şi noi. Aşa s-a întâmplat la primele Rusalii. Fiecare a putut înţelege predica lui Petru în limba proprie. Dar noi, deşi vorbim aceeaşi limbă, ne mişcăm pe unde diferite. Există limbajul teologilor, limbajul studenţilor, limbajul politicienilor, învăţăm limbi străine şi uneori nu înţelegem bine nici limba noastră. Dar dacă Sfântul Duh îşi face lucrarea, El 
vorbeşte cu fiecare în limba pe care o înţelege. Atunci nu mai are nici o importanţă dacă cineva este cu studii sau fără studii, dacă face parte dintr-o rasă sau alta. Duhul Sfânt poate să comunice chiar şi cu un copil mic. Aceasta s-a petrecut de Rusalii! De aceea este bine să nu citim Cuvântul Lui Dumnezeu superficial, ci să-L ascultăm cu luare-a-minte şi să-L transmitem nealterat mai departe.
        La o adunare creştină l-am auzit odată pe un cunoscut predicator exclamând: „Si acum să ne rugăm ca de Rusalii, când se predica în alte limbi!" întreaga adunare a început să vorbească în limbi. Pe stradă treceau oameni de diferite naţionalităţi, dar nici unul nu înţelegea ceva din ceea ce se vorbea. La primele Rusalii era cu totul altfel. Fiecare putea să înţeleagă propria sa limbă, în ceea ce mă priveşte, eu nu resping darul vorbirii în limbi, dar ea trebuie să fie o lucrare a Duhului Sfânt. Din acest motiv, apostolul Pavel scrie colaboratorului său Timotei, să împartă drept Cuvântul adevărului, adică să distingă ceea ce trebuie deosebit şi să lege corect ceea ce trebuie să fie reunit. Când cei 3 000 de oameni, de Rusalii, au fost pătrunşi până în inima lor de Vestea cea Bună, ei s-au pocăit. Consecinţa o putem citi în Faptele apostolilor 2, 42: „Ei stăruiau în învăţătura apostolilor, în legătură frăţească, în frângerea pâinii şi în rugăciuni." Erau zilnic împreună în unitate de cuget şi de spirit, erau o inimă şi un suflet. Ce minune este aceasta! Mii de oameni, tineri şi bătrâni, bărbaţi şi femei, cu siguranţă şi adolescenţi şi copii, erau adunaţi laolaltă. Ei nu aparţineau doar unei organizaţii bisericeşti, cum este cazul la noi. Există creştini care declară: „Ce bucuros sunt că nu trebuie să convieţuiesc cu persoana cutare din adunarea noastră! Mă enervează! Ce bine că, după predică, putem pleca acasă, să nu mai am de-a face cu ea!" Creştinii din biserica primară trăiau zi de zi într-o strânsă părtăşie şi unitate în Duhul Sfânt. Aşa mărturiseşte Cuvântul lui Dumnezeu.
      Eram pe atunci, La Mapumulo, doar vreo patruzeci de creştini. Dar câte frecuşuri şi certuri existau printre noi! De câte ori a trebuit să fac pace între fraţi! Unul îl critica pe celălalt; în loc să fi mers la „potrivnic", pentru a clarifica cu el problema, vorbea mai degrabă în absenţa sa, despre greşelile lui. Propriul păcat era mereu trecut sub tăcere, urmarea fiind o viaţă de creştin ipocrit, cu două feţe.
      In Faptele apostolilor 4, 31 citim despre biserica primară că „s-a cutremurat locul" după ce s-au rugat. Nu e de mirare! Când aceşti oameni se rugau, se întâmpla ceva! O astfel de rugăciune putea zgudui lumea. Au existat oare vreodată atâtea întruniri şi cercuri de rugăciune ca astăzi? Şi ce se întâmplă? Nu sunt oare creştinii de astăzi zguduiţi şi frământaţi cu probleme interne, mai mult ca oricând? Noi ne rugăm, dar nu mai mişcăm noi lumea din loc, ci lumea ne mişcă pe noi! Şi se înţelege bine de ce: proprii noştri copii ne fac să ne pierdem cumpătul, propria noastră biserică ne tulbură, iar noi întrebăm miraţi: „Cum de se poate întâmpla aşa ceva?" în bisericile de azi există tineri ajunşi în situaţia de a fi nevoiţi să se căsătorească şi totuşi, ei sunt membri în biserici! Atunci când, în 1966, am privit spre creştinii bisericii primare, ne-am zis": Această biserică este departe de noi, nu doar cu două mii de ani, ci atât de departe ca estul de vest. Ce deosebire! Dacă facem o comparaţie între biserica primară pe de o parte şi biserica noastră, despre care credem că ar fi cea mai bună şi cea mai evlavioasă, pe de altă parte, şi exemple ca cele de mai sus ies la lumină, atunci ce mai putem spune?"
         Apoi am examinat creştinii din biserica pri​mară mai îndeaproape. Aveam impresia că Isus nu le-a fost doar un „hobby", doar ceva pentru sfârşitul de săptămână, ci însăşi viaţa. Creştinii de atunci trăiau în fiecare zi pentru Isus, iar când veneau la adunare, erau la fel ca la despărţire, în fiecare zi din viaţa lor, Isus era totul pentru ei. Unii îşi vin​deau averea, pământul sau adunau ce aveau şi puneau totul Ia picioarele apostolilor. Isus, prin urmare, însemna pentru ei mai mult decât orice altceva. Se întâlneau zilnic şi aveau totul în comun, fără să fie comunişti. Nici unul din ei nu spunea: „Asta îmi aparţine mie!" Nu erau egoişti şi nu se gândeau la ei înşişi, ci erau plini de Duhul Sfânt şi trăiau pentru Domnul Isus. Din exemplul lor putem vedea cum trebuie să fie un om plin de Duh. El nu trăieşte pentru sine însuşi, ci pentru aproa​pele său.
         Dar în capitolul al 5-lea, Faptele apostolilor ne relatează ceva ieşit din comun. Diavolul, care nu doarme, s-a cuibărit în inima Lui Anania. Pentru că şi diavolul ne poate influenţa, Biblia ne spune: „Să nu daţi prilej diavolului." Ea ne-o spune nouă, creştinilor. Nu trebuie să avem părerea greşită că diavolul nu s-ar putea strecura într-o inimă de creştin. Cine afirmă aşa ceva nu ştie ce spune! Ştim că până şi un creştin născut din nou este în stare să mintă, chiar dacă susţine că minciuna sa este o jumătate de adevăr, în clipa aceea, diavolul a şi intrat în inima sa. Exact aşa s-au întâmplat lucrurile cu Anania. Nu cunoaştem motivul. Ni se istoriseşte doar că el şi soţia sa s-au hotărât să-şi vândă averea. Care din ei a venit cu ideea, nu ştim. în orice caz, unul din ei o va fi sugerat primul. Se pare că perechea a vrut să urmeze pilda celorlalţi. Noi, creştinii, suntem uneori buni imitatori. Dacă cineva face un lucru, îl facem şi noi, fără să ştim de ce. Proorocul Isaia spune: „Noi rătăceam cu toţii ca nişte oi". O oaie o imită pe cealaltă, iar noi chiar ca şi oile suntem!
        Anania şi Safira îşi spuneau: „Hai să facem la fel!" Şi astfel au ajuns să-şi vândă bunurile. Probabil că s-au şi rugat înainte. Dumnezeu le-a trimis chiar şi un cumpărător. Nu era totul minunat? Dar pe urmă s-au gândit: „Totuşi, să nu dăm totul apos​tolilor. Să mai reţinem câte ceva şi pentru noi! Ne prefacem că ceea ce predăm este totul, dar ceva-ceva putem reţine pentru noi!" Nu cunoaştem motivele lor. Poate s-au gândit la propriul lor viitor. Posibil însă că, „în dormitor", au luat împreună hotărârea de a preda numai o parte apostolilor, iar cealaltă parte s-o reţină ca rezervă.
       Anania a luat banii, s-a dus cu ei la apostoli şi i-a depus la picioarele lor. Petru însă, plin de Duhul Sfânt, care este un Duh al adevărului, şi-a dat seama că ceva nu este în ordine, că Anania a ascuns o parte din bani. Sub această impresie, el exclamă: „Anania, pentru ce ţi-a umplut Satana inima, ca să minţi pe Duhul Sfânt şi să ascunzi o parte din preţul moşioarei? Oare nu era a ta? Oare nu puteai să faci ce vrei cu preţul ei? Cum s-a putut naşte un astfel de gând în inima ta?" Ce urmări a avut această minciună? Când Anania a auzit cuvintele apostolului Petru, a căzut jos şi a murit.
        Vedem deci că biserica primară nu a tolerat nici un păcat, nici măcar o aşa-zisă „minciună albă", un adevăr pe jumătate. Primii creştini nu aveau nici loc, nici timp pentru păcat şi se fereau cu toată puterea de el. Lucrurile mergeau până într-acolo, încât un om a trebuit să moară din cauza unei minciuni. Aşa a arătat comunitatea primară, biserica lui Hristos cel înviat!
       Eu mă întreb dacă noi, astăzi, avem acest drept, de a ne numi biserica Iui Hristos, atunci când vedeam ce lucruri se întâmplă în mijlocul nostru! în comunitatea primilor creştini a păcătuit un om. A minţit. Noi, poate, în împrejurări asemănătoare, nici nu ne-am gândi că se rosteşte o minciună. Ei însă, au luat atât de serios acest mărunt neadevăr, încât pe acel om I-a costat viaţa. Biserica primară şi Duhul acelei biserici spuneau: „Mai bine mort, în groapă, decât viu şi cu păcat în biserică."
        Iar noi, ce facem? Ne închinăm lui Dumnezeu ca unui rege, avem părtăşie unii cu alţii şi tolerăm păcatul în mijlocul nostru! Pe ce temelie zidim? Noi spunem despre un om: „Dar el este un membru al bisericii, născut în comunitate şi botezat. El este un mădular al bisercii!" Dar în ziua judecăţii, acest om va arde precum trestia; căci nimeni nu este membru al bisericii lui Hristos, până ce nu a devenit un mădular în trupul lui Hristos, Domnul cel viu şi sfânt. El nu poate fi doar membru al unei organi​zaţii, ci trebuie să fie născut din nou. Roadele vieţii lui trebuie să demonstreze că e născut din nou.
        Dar să ne întoarcem la relatarea din Faptele apostolilor, cap. 5. La trei ore după eveniment, vine Safira. Nu aflase încă ce s-a întâmplat. Trebuie să ne gândim că aceşti oameni erau foarte simpli. N-aveau nici telefon, nici maşini. Am putea presupune că era de aşteptat ca soţia decedatului să fi fost înştiinţată, ca să facă pregătirile pentru înmormântare! Dar citim că nişte flăcăi 1-au scos pe Anania şi 1-au îngropat. Şi acum soseşte femeia şi nu ştie că iubitul ei soţ e mort. Petru, de îndată, o ia la întrebări: „Safira, spune-mi, aceasta este în​treaga sumă pe care aţi primit-o pentru moşioara vândută?" Fiind de partea soţului împreună cu care hotărâse ce vroiau să facă, ea a susţinut afiramţia lui şi a răspuns: „Da!" Atunci Petru i-a zis: „Cum de v-aţi înţeles între voi să ispitiţi pe Duhul Dom​nului? Cum de aţi putut face, tu şi soţul tău, această nedreptate? lată, picioarele celor ce 1-au îngropat pe bărbatul tău sunt la uşă şi te vor lua şi pe tine." în clipa în care a auzit aceste cuvinte, şi ea a căzut jos şi a murit.
        Noi ne întrebam pe atunci dacă am vrea şi noi să fim membri într-o astfel de biserică. Ce s-ar întâmpla cu noi? Noi, cu minciunile noastre scuzabile şi cu păcatele noastre mici! Ar fi un mare risc pentru noi. Mă gândeam în sinea mea: „Harul Domnului că astăzi nu există o asemenea biserică! Mulţumesc lui Dumnezeu că n-am trăit în acea vreme!" Poate aş fi socotit de datoria mea să avertizez pe oameni: „Fiţi atenţi, această biserică e primejdioasă! în ea se petrec lucruri groaznice! Acolo mor oameni! Petru nu poate fi un om al lui Dumnezeu, plin de iubirea Lui. Nimeni, cu inima plină de iubire, nu ar putea proceda aşa! E o cruzime! Nu le-a dat nici măcar o şansă! De ce i-a demascat înaintea tuturor? De. ce nu a mers să-i avertizeze?"
         Poate că unii dintre noi îi mulţumesc în sinea lor lui Dumnezeu că nu au trăit în vremea aceea, alţii sunt plini cu Duhul Sfânt. Eu, însă, un lucru pot spune: Cine se roagă pentru o trezire, se roagă, poate, fără să ştie exact pentru ce. O trezire este ceva ce lumea nu înţelege. Dacă privim cu atenţie la ce s-a petrecut în prima comunitate creştină atunci când a coborât Duhul lui Dumnezeu, îl putem vedea lucrând în toată puterea Sa, în mijlocul ei!
        Dificultatea este însă că noi citim Biblia atât de superficial, încât cu greu putem înţelege despre ce este vorba de fapt. Am întrebat mica mea biserică de zuluşi: „Ce aţi fi făcut voi şi ce aş fi făcut eu, dacă eram Petru?" încercam să ne imaginăm cum ar fi fost dacă eram atunci de faţă? Cum ar fi dacă o asemenea biserică ar exista în zilele noastre? Probabil că i-am alunga pe aceşti oameni, ca fiind fanatici, extremişti, lipsiţi de iubire şi nemiloşi. Eu, în locul lui Petru, poate, l-aş fi îmbrăţişat pe Anania, l-aş fi sărutat frăţeşte şi aş fi spus: „Dumnezeu să te binecuvânteze, frate!" Poate nu m-ar fi deranjat că s-a folosit de o mică minciună, ci aş fi privit la darul important pe care 1-a adus: milioane de lei. Iată ce ne trebuie nouă! Doar ştim ce cheltuieli sunt când mii de oameni se adună zilnic. Poate că l-aş fi primit entuziasmat pe Anania şi i-aş fi spus: „Domnul fie cu tine, frate! La următoarea şedinţă a Comitetului bisericii voi propune să fii ales în conducere". Iată oamenii, de care avem nevoie în biserică, oameni care au bani!
          Dar Petru a reacţionat altfel. Am putea să ne imaginăm că a mai spus: „în iad cu tine şi cu banii tăi! în biserica Domnului nostru, cel înviat, nu avem loc pentru tine! Nu putem tolera pe nici un om care minte, care este necinstit, sau care spune adevărul pe jumătate. Mai bine să fii mâncat de viermi, decât să trăieşti în felul acesta în biserica lui Isus." Acesta este modul în care creştinii au procedat pe atunci, atât cu bărbatul, cât şi cu femeia.

          Mari progrese n-am făcut cu citirea Bibliei. Ne-am întors înapoi la capitolul al treilea al Faptelor apostolilor, acolo unde Petru şi loan s-au dus la templu ca să se roage. Cerşetorului de la poarta templului, Petru i-a zis: „Uită-te la noi. Argint şi aur nu am. Dar ceea ce am, îţi dau: în numele lui Isus din Nazaret, ridică-te!" Să examinăm cu grijă ce a spus Petru! Mai întâi i-a spus cerşetorului: „Uită te la noi!" Cum a putut Petru să facă o asemenea „greşeală"? Nici un teolog nu s-ar exprima astfel. Noi am spune: „Priveşte la Isus, uită-te spre Dumnezeu şi la ceea ce spune Biblia, nu la noi!" Desigur că putem înţelege de ce Petru a făcut o asemenea „greşeală". El n-a avut specializarea noastră teologică, nici profesori şi învăţători cum avem noi. Dar aici trebuie să facem o paranteză. Petru L-a avut pe cel mai mare profesor şi învăţător. Stătuse la picioarele celui mai mare învăţător. Şi totuşi, cum putea un om plin de Duhul Sfânt să spună: „Uită-te la noi!"? Oare nu a ştiut el, că la isus trebuie să privim? Apoi am cercetat în Cuvântul lui Dumnezeu şi am găsit locul în 2. Cor. 3, 3 unde stă scris: „Voi sunteţi scrisoarea lui Hristos, scrisă nu cu cerneală, ci cu Duhul Dumnezeului celui viu, nu pe nişte table de piatră, ci pe nişte table care sunt inimi de carne. Voi sunteţi scrisoarea noastră, scrisă în inimile noastre, cunoscută şi citită de toţi oamenii." (V.2). Dintr-o dată 1-am înţeles pe Petru, în viaţa apostolilor lucra mâna lui Dumnezeu. Duhul lui Dumnezeu îi transforma. Acesta este motivul pentru care puteau să spună fără să se ruşineze: „Uită-te la noi!", cu mult înainte ca Petru să fi început să vindece, înainte de aceasta, el a putut spune cu putere: „Uită-te la noi"!
         Putem noi oare, ca martori ai lui Hristos şi predicatori în biserica lui Isus, să spunem întregii lumi: „Uitaţi-vă la noi!" încă înainte de a începe să predicăm? Putem noi oare, ca părinţi, să spunem copiilor noştri, când îi corectăm şi îi mustram: „Uitaţi-vă la noi, şi la exemplul nostru?" Le suntem copiilor noştri o pildă bună? Sau, putem noi oare să spunem fetei care ne ajută în casă, şi tânărului care ne îngrijeşte grădina: „Uită-te la mine", înainte de a le povesti despre Isus? Sau lucrurile stau mai degrabă aşa încât putem cel mult să declarăm: „Nu faceţi ceea ce fac eu, ci faceţi ceea ce vă spun eu!" Exact în această stare se aflau şi fariseii, în Matei 23, 3, Domnul Isus spune: „Toate lucrurile pe care vă spun ei să le păziţi, păziţi-le şi faceţi-le; dar după faptele lor să nu faceţi. Căci ei zic, dar nu fac!" Fariseii nu trăiau ceea ce predicau, acesta fiind, până azi, semnul dinstinctiv al unui fariseu.

       Fariseii şi cărturarii secolului al douăzecilea sunt aceiaşi. Ei predică desigur adevărul, dar practica nu coincide cu predica. Subliniez: se predică adevărul! Căci adesea credem că fariseii sunt cei ce predică neadevărul. Dacă fariseii ar fi povestit basme, Isus nu le-ar fi spus ucenicilor Săi: „Toate lucrurile, pe care vă spun ei să le păziţi, păziţi-le şi faceţi-le!
           Pentru a explica cele de mai sus, vreau să menţionez un cunoscut predicator, care primea atâtea invitaţii, încât nu putea să le accepte pe toate, într-una din călătoriile sale a fost însoţit de soţia sa, urmând să predice într-o mare catedrală. Două femei din conducerea bisericii au întâmpinat-o pe soţia predicatorului şi au condus-o în biserică. Predicatorul s-a urcat la amvon. Avea un dar retoric atât de deosebit, încât toţi au ascultat fascinaţi, în catedrală era o linişte, de ai fi auzit un ac cu gămălie căzând pe jos. Felul său de a se exprima a fost perfect. Vorbitorul nu s-a repetat niciodată. Toţi au părăsit catedrala profund impresionaţi. Au ieşit şi cele trei femei, iar una din ele s-a adresat soţiei predicatorului: „Ce minunat trebuie să fie, când eşti soţia unui bărbat care ştie să predice astfel!" Soţia predicatorului a răspuns: „De-aţi şti cum este el acasă...!"
        Dacă viaţa noastră nu impresionează nici pe propriile noastre soţii, atunci cu atât mai puţin pe copiii noştri şi deloc pe diavol. Să dea Dumnezeu să se pocăiască şi să se termine cu fariseismul lor toţi aceia a căror viaţă este încă astfel şi care se simt vizaţi!
         Atunci, în 1966, ne-a fost clar că nu aveam dreptul să deschidem gura şi să predicăm lumii şi zuluşilor păgâni atâta timp cât nu puteam spune: „Uitaţi-vă la noi!"
        Dar să-l mai ascultăm o dată pe Petru: „Ceea ce am, îţi dau. în numele lui Hristos, ridică-te!" Din nou am putea întreba: „Petru, nu-ţi este ruşine? Tocmai tu, care l-ai întristat pe Domnul şi te-ai lepădat de El? Şi acuma spui aşa ceva?" La care Petru ar putea răspunde: „Da, fratele meu, eu pot să vorbesc aşa. Am păcătuit, dar m-am pocăit. Am plâns din cauza păcatului meu şi am găsit iertare. Şi dacă Dumnezeu iartă, El uită, iar eu de asemenea pot să uit." Aceasta este Evanghelia, că nu trebuie să mai privim în trecut. Trecutul poate fi încheiat. Dacă ne-am pocăit cu adevărat şi ne-am pus viaţa cu Dumnezeu în ordine, putem, prin iertarea păca​telor noastre, să păşim înainte fără să ne ruşinăm.
          Petru spune mai departe: „Argint şi aur n-am!" Să ne imaginăm că am ajuns într-un punct, unde nu mai avem bani. Oare am mai putea spune oamenilor: „Uitaţi-vă la noi!" Dacă viaţa noastră decurge bine şi noi poate tocmai am câştigat o sumă mare de bani şi totul străluceşte ca aurul, atunci putem să râdem şi să spunem oamenilor: „Uitaţi-vă la noi!" Dar dacă fila s-ar întoarce şi noi am da faliment, am mai putea spune tot aşa?
         Oare Petru a fost cinstit când a spus ceea ce a spus? Sau a folosit un truc, ca să nu fie nevoit să-i dea cerşetorului bani? Noi poate că aşa am fi spus: „îmi pare rău, tocmai acum nu am bani", cu toate că în buzunar am fi avut un portofel plin.
Trebuie să acceptăm că Petru a spus adevărul. Lui nu i-a fost ruşine de faptul că nu avea bani şi a continuat: „Dar ce am..." Să reţinem! Petru a avut ceva: „în numele lui Isus Hristos, ridică-te!"
         In legătură cu aceasta am povestit bisericii mele de zuluşi, întâmplarea unui preot catolic. Slujba sa, într-o mare catedrală, era frecventată de mii de oameni. Pentru colectă, preotul nu a pus ca de obicei farfuriile, ci o masă. După ce oamenii au părăsit biserica, masa a fost plină de bani, argint şi aur. Numărând banii cu tânărul vicar alături, bătrânul preot a exclamat: „la uită-te, tinere, Petru nu mai poate să spună, «argint şi aur n-am». Nici papa de la Roma nu o mai poate spune astăzi." Tânărul a răspuns: „Da, dar nici nu poate spune: «în Numele lui Isus Hristos, scoală-te!»".
          Vedem cum roata lumii s-a întors. Ceea ce ei pe vremuri aveau, noi, cei de astăzi, nu mai avem. Ceva trebuie să se fi pierdut pe drum. Iar ceea ce ei nu aveau, avem noi, şi acest ceva joacă un mare rol în viaţa noastră. Banii au un cuvânt de spus, atunci când ne hotărâm să intrăm sau să nu
intrăm în lucrarea Domnului, în acel moment, banii sunt decisivi pentru angajarea noastră. Poate semănăm puţin cu luda Iscarioteanul. Dar, Petru a spus: „Nu am ce-mi ceri." Se pare însă că nu i-a păsat şi a dat ceea ce a avut.
       O tânără zulusă care abia cu trei luni în urmă se întorsese la Dumnezeu, s-a ridicat deodată în picioare, în timpul unei predici. Cu faţa înlăcrimată, ea a spus:
      „Te rog, Mfundisi (pastore), încetează!" Această femeie m-a oprit în mijlocul unei propoziţii din predică. Am întrebat-o mirat.
       „Ce s-a întâmplat?"
       „Imi permiteţi să mă rog?" m-a întrebat.
         Nu ştiam ce să fac. Era ca un trăsnet din cer senin. O persoană de curând întoarsă la Dumnezeu, se ridică, opreşte predica şi vrea să se roage! Nu ştiam dacă era bine sau nu să permit aceasta. Această femeie n-avea nici o pregătire teologică, nu era nici în conducerea bisericii. Oare ştie această persoană să se roage? Ce se va întâmpla dacă se va ruga aiurea? Mă uitam Ia ea şi mă gândeam: „Nu pare să simuleze, cred că e sinceră." „Bine," am zis, „poţi să te rogi". Tânăra femeie a început o rugăciune simplă: „Doamne Isuse, am auzit cum a fost în biserica primară. N-ai putea să cobori printre noi aşa cum ai făcut-o cu 2000 de ani în urmă? N-ar putea şi biserica noastră să fie ca cea din Ierusalim?" 

         In acel moment inima în mine a început să ardă. Mă gândeam la cei doi ucenici în drum spre Emaus şi la al treilea, un necunoscut care li s-a alăturat şi a vorbit cu ei. Ochii lor li s-au deschis abia când L-au văzut cum frângea pâinea şi unul a spus celuilalt: „Nu ne ardea inima în noi când ne vorbea pe drum şi ne deschidea scripturile?" în sinea mea mă gândeam: „Au simţit cei doi oare la fel? O, Doamne, ajută-i pe copiii Tăi, ajută biserica Ta din întreaga lume, să fie astăzi ca primii creştini! Înviază-Ti lucrarea, Doamne! Nu pot oare creştinii de astăzi să devină iarăşi precum au fost primii creştini?"
         Cu aceasta am încheiat slujba divină, după care m-am dus la fratele meu de trup, care locuia în satul unde ne ţineam adunarea, l-am spus: „Ştii ce am păţit astăzi? Adunarea a fost întreruptă, nu de către terorişti, ci printr-o rugăciune. Dacă această rugăciune a fost inspirată de Duhul lui Dumnezeu - şi eu nu mă îndoiesc că aşa a fost - atunci cred că Domnul cel înviat, Dumnezeul cel viu va fi din nou în mijlocul nostru, iar Biserica Iui Isus va retrăi ceea ce a trăit la Ierusalim."
     După o săptămână şi jumătate, Dumnezeu a despicat cerul şi S-a pogorât!
RECUNOAŞTEREA PĂCATULUI ESTE             ÎNCEPUTUL TREZIRII
          „O! de ai despica cerurile şi Te-ai pogorî; s-ar topi munţii înaintea Ta, ca de un foc ce face apa să dea în clocot! Ti-ar cunoaşte atunci vrăjmaşii Numele şi ar tremura neamurile înaintea Ta! Când ai făcut minuni la care nu ne aşteptam, Te-ai pogorât, şi munţii s-au zguduit inaintea Ta, cum niciodată nu s-a pomenit, nici nu s-a auzit vorbin-du-se, şi cum nici n-a văzut vreodată ochiul aşa ceva: anume ca un alt dumnezeu, afară de Tine să fi făcut asemenea lucruri pentru cei ce se încred în El."
Isaia 64, 1-4.

     Iată o autentică rugăciune pentru trezire! în situaţia noastră spirituală de atunci, noi ne rugam: „Doamne, de ai despica cerurile!" Pentru un creştin, cerul este de fapt ceva minunat. Binecuvântat însă este omul care, cu inima zdrobită, este gata să i se rupă în bucăţi tot ce-i este drag şi scump, astfel ca Dumnezeu să poată coborî şi să Se proslăvească. Acesta este preţul care trebuie plătit, daca vrem o trezire. Proorocul vrea să spună: „Doamne, numai să cobori şi să fii în mijlocul nostru şi suntem de acord cu tot ceea ce faci, chiar dacă trebuie să plătim un preţ mare!"
          Dacă vorbesc de trezire, nu mă refer la mari adunări de trezire, ci ca Dumnezeu să despice cerurile, să fie în mijlocul nostru, în aşa fel încât fiecare în parte să-şi dea seama de prezenţa Dumnezeului celui viu.
         Noi ne-am rugat fierbinte pentru trezire. Cu toate că ne adunam de două ori pe zi şi eram atât de adânc cercetaţi, studiul Bibliei a dispărut din planul întâi, iar noi am trăit într-adevăr o zdrobire lăuntrică. Până atunci ne tot rugaserăm ca Dumne​zeu să lucreze printre păgâni, neţinând cont că El nu începe niciodată la cei înstrăinaţi, la cei fărădelege, la oamenii de pe stradă, ci la însăşi casa Domnului, după cum spune Petru în epistola I, capit. 4,17: „Suntem în clipa când judecata stă să înceapă de la casa lui Dumnezeu". Noi nu-i puteam acuza pe cei fărădelege că nu se pocăiesc, înainte ca noi, creştinii, să fi fost învioraţi şi treziţi.
         Noi ne-am întrebat cum trebuie să arate viaţa unui om care crede în Isus? în loan 7,38, Isus spune că cel ce crede în El, are o inimă din care curg râuri de apă vie. Isus nu vorbeşte aici despre un pârâu micuţ. Să ne imaginăm ce efecte are un râu! Chiar dacă este mic, prin ploi abundente el se transformă într-un fluviu năvalnic, care poate trece peste maluri. Cu apa unui fluviu pot fi irigate ogoare sau chiar deşertul, poate fi produsă electricitate. Dar Domnul Isus nu vorbeşte de un singur râu, ci de „râuri de apă vie". Ne întrebam, la vremea aceea: „Există oare în vieţile noastre asemenea râuri de apă vie?" Nu existau. Cum este, când râurile curg? O asemenea apă curgătoare nu poate fi oprită. Putem încerca s-o stăvilim printr-un baraj. Dar ea va produce o imensă presiune care va încerca să spargă barajul, în cazul spargerii unui baraj poate fi observată forţa irezistibilă a maselor de apă. Exprimat spiritual, aceasta înseamnă că nu există nimic pe această lume, care să poată opri râurile de apă vie declanşate de Duhul lui Dumnezeu în viaţa noastră.
        Imi amintesc de o zi în care am întrebat mica noastră comunitate: „Cine dintre voi crede în Isus Hristos?" Atunci am făcut ceva ce în mod normal evit, spunând: „Toţi cei care cred în Isus, să ridice mâna!" Fireşte, nici unul nu s-a abţinut, toţi au ridicat mâna. Eu am continuat:
       „Fiţi atenţi! Vrem să privim lucrurile aşa cum sunt ele. Isus spune că dacă credem, aşa cum spune Scriptura, atunci din vieţile noastre vor curge râuri de apă vie. Vă pun o întrebare personală: Aşa stau lucrurile la noi?" Nu!" au răspuns.
      „Să însemne oare că nu credeţi în Isus?"
       „Ba din contră. Noi suntem siguri că credem în El. L-am primit pe Isus şi l-am predat viaţa noas​tră! în această privinţă nu există nici o îndoială."
       „Bine. Dacă lucrurile stau aşa, atunci fie că ne autoiluzionăm, fie că nu este adevărat ce a spus Isus."
        Ce mai puteam face? Până la urmă am hotărât să nu ne mai justificăm şi să nu ne mai scuzăm. Orice discuţie în plus era lipsită de sens. Ne aflam într-un impas şi nu puteam rezolva problema. Dar, dintr-odată, am simţit că Domnul vrea să-mi arate ceva. Am cercetat iarăşi cuvintele lui Isus: „Cine crede în Mine precum spune Scriptura...". Prin urmare, Scriptura trebuie să aibă afirmaţii deosebit de concrete despre cum arată viaţa unui creştin, din care curg râuri de apă vie!
        Ne-am adunat din nou, sfătuindu-ne: „Să cercetăm Biblia în aşa fel, încât Cuvântul însuşi să ne vorbească! Nu vrem nici să scoatem cuvinte din contextul lor nici să le răsucim înţelesul, ci să-l analizăm din toate unghiurile. Vrem să lăsăm deoparte tradiţiile şi obiceiurile, la fel şi legile noastre bisericeşti cât şi părerea proprie asupra credinţei. Vrem să ascultăm cu atenţie ce spune Biblia. Este credinţa noastră precum spune Scriptura?"
       Şi atunci, Dumnezeu a început să lucreze la cel mai mare păcătos al bisericii, la însuşi predicatorul acesteia şi acela am fost eu! Până atunci îi criticasem mereu pe ceilalţi. Pentru mine însumi aveam întotdeauna câte o scuză. Dacă oamenii mă întrebau de ce consider toate lucrurile atât de dificile, declaram: „Trebuie să înţelegeţi! Este deosebit de greu astăzi pentru un alb să predice Evanghelia. Negrii zuluşi nu o acceptă. Ei spun că este religia albilor, iar pe deasupra o mai predică şi un alb! Oamenii de astăzi sunt interesaţi de politică, sunt influenţaţi de comunism sau de o anumită teologie, la priviţi la tineret, cu ce se ocupă şi cu ce este umplută viaţa lor: alcool, sex, fotbal, discotecă, pornografie, televizor etc.! Se înţelege de ce oamenii întorc spatele spre Dumnezeu şi o trezire nu poate veni!"
       Erau mereu ceilalţi, pe care îi găseam vinovaţi. Arătam cu degetul întâi spre alţii. Dar ia priviţi cu luare aminte la mâna cu care facem aceasta! Nu-i aşa că trei degete arată spre propria persoană şi doar unul spre cel criticat? Noi ar trebui să spunem: „Tu eşti de trei ori mai rău decât cel criticat, spre care arăţi cu degetul!" De obicei, aplicăm propriul şablon şi judecăm după el. Dar sub aspect psihologic, omul vede în celălalt propriile greşeli. Dacă vrem să definim o slăbiciune la o persoană, trebuie doar să fim atenţi la ceea ce spune despre alţii. De obicei găsim aceste lucruri în viaţa lui proprie. 

        Vreau să clarific cele spuse cu câteva exemple. Artistul plastic vede un copac şi consideră că acesta este un minunat motiv pentru o pictură. Tâmplarul, vede copacul dintr-un alt unghi. El vede cheresteaua care s-ar putea face din el. Dar omul care a plantat copacul vede folosul lui cu totul diferit. Să ne uităm la un beţiv. El, în gândurile sale, este tot timpul ocupat cu alcoolul. Dacă vede pe altul cu o sticlă în mână, el va gândi: „Ăsta a cumpărat ţuică şi e un beţiv ca şi mine", însă poate că sticla nu conţine decât apă minerală. Un homosexual vede doi bărbaţi alergând împreună. „Cu siguranţă ăştia doi sunt ca şi mine", îi va trece prin cap.
        Dumnezeu, însă, a pus degetul pe anumite lucruri din viaţa mea. îmi amintesc de o sâmbătă, când, dis-de-dimineaţă au venit la mine câţiva negri si m-au întrebat, dacă n-am putea să ne întâlnim la amiază, pe la ora unu. Nu fuseseră acasă toată săptămâna şi aveau de mers încă vreo 7 km. La sfârşit de săptămână au vrut să fie cu familiile lor, să se îngrijească de copii, de rufe şi de treburile casei. Am fost de acord să ne întâlnim, în mod excepţional, Ia amiază. Locul de întâlnire era dintotdeauna o casă mică ce a servit înainte ca grajd pentru vaci. Pe partea cealaltă se aflau terenurile de tenis. Pe când ne adunam, primarul, viceprimarul, dirigintele poştei, poliţaiul şi alţi locuitori din Mapumulo tocmai jucau tenis. „Vai de mine, ce vor gândi ei despre mine, dacă voi îngenunchea împreună cu negrii şi mă voi ruga cu ei?" îi cunoşteam, le ştiam starea spirituală şi mă ruşinam. Ce era să fac? Aveam senzaţia, înlăuntrul meu, că explodez, în acel moment nu-mi dădeam seama că lucrul cel mai important era să fiu zdrobit, pentru ca lumina lui Dumnezeu să poată pătrunde. Cu cât mai devreme suntem zdrobiţi, cu atât mai bine pentru noi. Să fi spus oare negrilor mei: „Plecaţi acasă, până când cei de afară îşi vor termina jocul de tenis; reveniţi la ora cinci!" Cum să fi motivat aşa ceva? Doar nu puteam să le spun că-mi este ruşine să mă rog cu ei! Tot timpul striga ceva înlăuntrul meu: „Ce vor gândi oamenii de afară despre mine? Eu, un alb, aici înăuntru, împreună cu negrii, în genunchi, rugându-ne!"
         Dintr-o dată a venit un gând ca un val peste mine şi am hotărât: am să închid fereastra şi atunci cei de afară nu vor afla ce se petrece aici. Ferestrele erau de modă veche şi se închideau prin cădere. După ce le-am închis mi s-a părut că aud o voce spunându-mi: „Bine, Închide-Ie numai! Atunci tu eşti înăuntru, iar Eu voi rămâne afară!"
        Pentru acest limbaj n-aveam nevoie de o explicaţie specială. L-am înţeles de îndată. Ştiam bine că pe Dumnezeu nu-L puteau reţine nişte ferestre ca să intre. Nu! A fost propria mea trufie! Pentru prima dată în viaţă am realizat că Duhul lui Dumnezeu este un Duh Sfânt. Niciodată n-am trăit atât de intens acest adevăr. Vorbisem de sute, poate de mii de ori despre Duhul Sfânt, dar niciodată nu am înţeles atât de limpede ce înseamnă Duhul Sfânt cu adevărat. Niciodată nu mi-a fost descoperită sfinţenia Duhului Sfânt ca atunci.

         Inaintea declanşării trezirii, eu nu prea îi agreasem pe penticostali, provocându-i adesea în public. Consider că trebuie să fim cu toţii precauţi în ceea ce spunem şi în ceea ce facem. Este atât de uşor să afirmăm: „Sunt botezat cu Duhul Sfânt, sunt plin de duh!" în felul acesta însă, atragem privirile oamenilor asupra noastră.
        De pildă, cunoaştem doi oameni care vorbeau în limbi şi susţineau că sunt plini de duh. Unul din ei avea un vocabular pe care n-ar trebui să-1 folosească nici un creştin: înjura îngrozitor. Al doilea umbla cu alte femei. Situaţia aceasta era ca o armă în mâna mea şi eu am spus: „Voi veniţi acum cu mine în faţă, la amvon. Eu o să examinez faptul că voi susţineţi că sunteţi plini cu Duhul Sfânt" - dar nici eu însumi nu ştiam ce este Duhul Sfânt cu adevărat. Scot în evidenţă această întâmplare pentru că avem cu toţii înclinaţia să mărturisim verzi şi uscate, în vorbe, dar viaţa noastră nu ne confirmă spusele, în felul acesta, aducem atâta necinste Numelui Lui Dumnezeu!
       Andrew Murray şi Biserica Reformată Olandeză din Provincia Capului Bunei Speranţe au întâmpinat multă opoziţie atunci când Dumnezeu i-a binecuvân​tat cu o trezire şi a lucrat cu putere în mijlocul lor. Cred că profunzimea lucrării lui Dumnezeu poate fi măsurată prin gradul de opoziţie pe care o întâmpină. Dacă nu există o mare opoziţie, Dumnezeu nu a făcut multe! în cazul Dr. Murray, unii oameni au susţinut: „învăţătura lui Andrew Murray este greşită! El însuşi este prea exaltat şi extremist! Noi cu toţii suntem nişte păcătoşi, şi nimeni nu poate trăi o viaţă aşa cum o predică el". Adversarii săi au ales doi oameni pe care i-au trimis la Murray în vizită pentru două săptămâni. După aceste două săptămâni ei s-au întors, raportând: „Prieteni, el nu predică nici pe jumătate din câte trăieşte practic. Dacă sunteţi cu el şi cu oamenii săi şi vedeţi viaţa lor, puteţi spune doar : ei nu numai că predică dar şi trăiesc ceea ce predică!". Celor doi li s-a întâmplat ca reginei din Saba care, venind în vizită la Solomon, a constatat că nu i se raportase nici pe jumătate din cele ce vedea.
        De aceea, să fim prudenţi când facem afirmaţii! De obicei vorbim şi susţinem mai mult decât suntem în realitate, mai mult decât facem şi valorăm, în această lume s-au comis multe pagube. Oamenii care au dăunat cel mai mult lucrării lui Dumnezeu nu sunt comuniştii, ci creştinii; nu ateii, ci creştinii după nume! Aceştia sunt dintre cei ce se numesc creştini, dar sunt căldicei. De aceea, isus spune în Apocalipsa 3,15: „O, dacă ai fi rece sau în clocot! Dar fiindcă eşti căldicel, nici rece, nici în clocot, am să te vărs din gura mea." (V. 16). Mai bine ateu sau păgân decât creştin căldicel! Pe cei reci, pe păgâni, Isus îi suportă mai uşor decât pe căldicei. De aceea îi avertizează Domnul pe creştinii bisericii din Laodicea, spunând că îl va vărsa din gura Sa pe creştinul căldicel. Sfârşitul acestuia va fi mai cumplit decât cel al unui păgân. Dacă recu​noaştem Cuvintele Lui Isus ca adevărate şi totuşi le răstălmăcim, îl facem mincinos pe Domnul Isus.
         Dar să ne întoarcem la punctul în care Dum​nezeu mi-a descoperit trufia. Mândria este un lucru teribil, un păcat îngrozitor, în vremea aceea vedeam tot mereu cu ochii mei lăuntrici cuvintele scrise: „Dumnezeu stă împotriva celor mândri" (l Petru 5,5). Asupra acestui cuvânt nu-mi făcusem încă gânduri. Părerea mea a fost că diavolul era acela care îngreuna totul. Acum am recunoscut că nu diavolul îmi stătea împotrivă, ci Dumnezeu însuşi. Scriptura nu spune că diavolul se împotriveşte celui trufaş, ci că „Dumnezeu stă împotriva celor mândri".
        Care este cel mai mare pericol pentru noi? Există multe posibilităţi. Unii spun că sunt teroriştii. Ei nu mai pot dormi noaptea decât cu ferestrele si uşile baricadate. Alţii spun că negrii sunt cel mai mare pericol pentru noi. Alţii, dimpotrivă văd cel mai mare pericol în comunism. Dar în realitate, Dumnezeu ne devine primejdie, tocmai El, Cel care ne-a mântuit! Copiii lui Israel au fost salvaţi prin sângele cu care au fost stropiţi stâlpii uşilor lor. Ei au băut din stânca spirituală care i-a însoţit şi care a fost Hristos (1. Cor. 10,4). Citim mai departe că aceeaşi mână care i-a salvat, i-a şi zdrobit în pustie. Dumnezeu nu-Şi mai găsea plăcerea în poporul Său. Urmarea a fost că generaţiei aceleia nu i s-a permis să intre în ţara Canaan. Dumnezeu se întorsese împotriva lor. Nu este nimic pe această lume de care să ne temem mai mult decât de Dumnezeu. Chiar dacă lumea întreagă este de partea noastră, ne luptăm într-o bătălie dinainte pierdută, dacă nu-L avem pe Dumnezeu de partea noastră. Dar un om cu Dumnezeu, înseamnă victorie şi putere mai mare decât lumea întreagă. Biblia spune: „Dacă Dum​nezeu este de partea noastră, cine poate fi împo​triva noastră?" Ce bine ar fi, de n-ar exista cuvâtul „dacă" în propoziţia de mai sus! Ce simplu ar fi, dacă Cuvântul ar spune: „Dumnezeu este de partea noastră: cine poate fi împotriva noastră?" Dar aici avem un semn al întrebării: Este Dumnezeu de partea noastră?. Şi această întrebare trebuie să ne-o punem: Este El oare de partea noastră? Dacă ne gândim bine, este o întrebare inevitabilă.
      Privind la unii creştini, ne îndoim că Dumne​zeu este de partea lor. Experienţa mea arată că dacă în viaţa unui creştin există trufie, Dumnezeu îi stă împotrivă. Aşa a fost şi în cazul meu. în clipa în care mi-am dat seama de acest adevăr, m-am rugat şi am strigat: „Doamne, eu gândeam mereu că diavolul este împotriva mea, dar acum văd că Tu îmi stai împotrivă, în acest caz nu mai este nici o speranţă pentru mine! Dacă împotriva mea ar fi doar diavolul, aş putea, prin harul Tău, să-l birui. Dar dacă Tu mi te împotriveşti, eu sunt pierdut!"
        M-am simţit de parcă Dumnezeu m-ar fi luat în moara Sa şi iată că nu începea să mă macine de la picioare în sus, ci tocmai de la cap, punân-du-şi degetul pe rană: trufia. Să nu uităm acest lucru niciodată! Unde se găseşte trufie, Dumnezeu se opune atât lucrării şi locului, cât şi persoanei. El ne-a spus fără ocolişuri, că se opune celui trufaş.
         Dar aceasta a fost doar începutul. Duhul Sfânt mi-a descoperit un păcat după altul. El făcuse exact aşa cum făgăduise Domnul Isus în loan 16,7 spunând: „Vă este de folos să mă duc, căci dacă nu mă duc Eu, Mângâietorul nu va veni la voi." Am putea avea impresia că Cuvântul expune aici lucrurile într-un mod cu totul fals. Citim că dacă vine Mângâietorul, El ne va călăuzi în tot adevărul. El va deschide ochii lumii asupra păcatului, dreptăţii şi judecăţii. Fiind vorba aici de Mângâietorul care are să vină, noi aşteptăm ca El să ne mângâie. Dar a ne deschide ochii ca să ne vedem păcatele, este oare mângâiere? Dimpotrivă, atunci începe să ne fie incomod!
        Cu ani în urmă m-a întrebat mirat un pre​dicator:
       „In predicile tale, tu tratezi problema păca​tului?" Atunci am răspuns:
        „Imi pare rău, dar experienţa mea este că nu pot să vorbesc despre altceva decât despre păcat." El mi-a răspuns:
        „Eu nu pot să predic despre păcat, întrucât, de fiecare dată când ating acest subiect, observ că oamenii încep să se mişte nemulţumiţi în băn​cile lor."
       In ce scop a coborât Isus pe acest pământ? Ce înseamnă numele Isus? El a venit cu un scop: ca să ne mântuie de păcat. Semnificaţia numelui Isus este: „El va mântui pe poporul Lui de păcatele sale." (Mat. 1,21). Pentru ce a murit Isus pe cruce? Pentru ce Şi-a vărsat sângele? Oare nu pentru a ne duce păcatele pe cruce şi pentru a termina odată cu păcatul? El a fost făcut pentru noi păcat. El a murit în locul nostru pentru a ne mântui de păcat.
A fost dureros pentru ucenici când Domnul Isus le-a spus că-i va părăsi, căci părtăşia cu El însemna pentru ei cerul pe pământ. Ne putem oare imagina ceva mai frumos decât să-L avem pe Isus în mijlocul nostru, să-L vedem, să-L auzim şi să-1 împărtăşim Lui toate problemele? Dar există ceva şi mai bun! Isus spune: „Dacă nu mă duc Eu, Mângâietorul nu va veni !a voi. Dar dacă Mă duc, vi-L voi trimite." Când va veni El, va deschide lumii ochii, ca să-şi vadă păcatul. Noi repede suntem de acord: „Bineînţeles că va deschide lumii ochii, dar nu nouă, creştinilor!" De câte ori nu îi criticăm pe politicieni pentru declaraţiile lor cu dublu înţeles! Dar poate noi, creştinii, putem fi uneori mai răi decât ei. Dacă Biblia spune: „Atât de mult a iubit Dumnezeu lumea..."- o raportăm la noi înşine: „Dumnezeu mă iubeşte pe mine!" Dar dacă El pedepseşte lumea, atunci considerăm că El îi pedepseşte pe alţii, nu pe noi. Această interpretare este greşită. Să ne amintim de spusele lui Petru, după care, judecata începe în casa lui Dumnezeu, lată deci, locul începutului! Acolo dovedeşte El oamenii vinovaţi în ce priveşte păcatul. Dacă Duhul lui Dumnezeu lucrează, atunci El lucrează cu siguranţă aşa cum a arătat-o Isus.
   Nu este adevărat că Duhul lui Dumnezeu îi pune pe oameni în primul rând în starea de a-L putea lăuda şi slăvi. Este absurd! în felul acesta, lucrurile ar fi răsucite, carul ar fi pus înaintea boilor. Mulţi oameni cred că la atingerea Duhului Sfânt vor fi cuprinşi de bucurie. Nu este aşa! Să nu strâmbăm Cuvântul lui Dumnezeu! Primul lucru pe care îl face Duhul Sfânt atunci când intră în viaţa unui om, este că îl convinge pe acesta de păcatele sale. Omul este zdrobit şi plânge din pricina păcatului său. Atunci pe faţa lui nu se citeşte fericire, ci se văd lacrimi în loc de zâmbete, pentru că Duhul Sfânt lucrează.
          Multe pocăinţe nu sunt autentice şi nu pot fi numite naştere din nou prin Duhul Sfânt. Există creştini care nu ştiu ce înseamnă a fi dovedit vinovat de păcat, îţi pui întrebarea dacă aceşti oameni au venit vreodată în contact cu Duhul Sfânt. De aceea, să luăm aminte la ce spune Isus. Când vine Mângâietorul la noi, acesta ne va deschide ochii faţă de păcatele noastre. Şi aceasta numai bucurie nu va fi, atâta timp cât nu vom fugi la cruce, unde păcatele noastre pot fi spălate. Apoi va intra bucuria în inimile noastre. Căci pe Isus nu-L putem iubi, dacă nu ştim ce înseamnă să fii iertat de păcate. Cu cât mai temeinică este recunoaşterea păcatului, cu atât este mai mare dragostea pentru Isus, căci: „Cui i se iartă mult, acela iubeşte mult." Acei oameni îl iubesc cel mai mult, la care întristarea după voia lui Dumnezeu este cea mai adâncă. Aceştia nu numai că vorbesc despre dragostea lor pentru Domnul Isus, ci îl şi iubesc prin tot comportamentul lor. Ei îi păzesc poruncile, ei cred în El precum spune Scriptura, ei trăiesc o viaţă în sfinţenie şi dreptate.
         Ţin bine minte o altă întâmplare, într-o zi am ajuns la adunare pe când se cânta deja.  Nu  mai aveam timp să mă schimb. Atunci mi-a trecut un gând prin cap: „Ce vor zice oamenii, dacă voi sta fără cravată, cu cămaşa descheiată la gât, fără costum potrivit şi cu Biblia în mână, în faţa adunării? Ce vor gândi despre mine?"
      Toate acestea m-au făcut să mă gândesc la proorocul Ilie, la felul cum a stat el înaintea regelui Ahab, cel căruia nelegiuita soţie, îi domina în mod vizibil viaţa. Regina, femeie cu siguranţă atrăgătoare, îmbrăcată, împodobită, poate machiată ispititor, impresiona oamenii din jurul ei, dar trăia o viaţă destrăbălată. Dumnezeu a dezvăluit lumii întregi, odată pentru totdeauna, sfârşitul unei asemenea femei, căci până la urmă au mâncat-o câinii. Când proorocul s-a înfăţişat înaintea acestui rege, a spus: „Viu este Domnul, Dumnezeul lui Israel, al cărui slujitor sunt!" Să ne uităm mai îndeaproape la cele spuse mai sus! Am stat noi oare deja în faţa unui rege, a unui preşedinte sau a unui ministru? Dacă acest lucru s-ar întâmpla, ce am simţi atunci? Ilie trebuia să se înfăţişeze înaintea unui rege care-1 considera duşman. Ilie se afla în faţa unui dictator, a unui om care nu se temea de nimic şi care ucidea pe cine voia şi blestema pe cine voia. Şi totuşi, Ilie a putut spune: „împărate, eu stau înaintea Dumnezeului lui Israel!" Proorocul era conştient de prezenţa lui Dumnezeu chiar şi înaintea acestui puternic rege de pe pământ.

      Despre mine eu nu puteam spune acelaşi lucru. Eu depindeam de părerea oamenilor şi nu-mi păsa de ce spunea Dumnezeu, ci, pentru mine atunci conta mai mult: „Ce va gândi persoana cutare despre mine?" Când stăteam în faţa adunării, stăteam înaintea oamenilor şi nu în faţa lui Dum​nezeu. Dansam după cum fluierau ei! în clipa în care mi-am dat seama şi de această situaţie, am avut senzaţia că mi se frânge inima!
        Il iubesc pe proorocul llie şi tare aş dori să existe mai mulţi oameni ca el, care, dacă se roagă „cu faţa între genunchi", rugăciunea lor nu rămâne fără rezultat, ci se petrec lucruri şi schimbări mari. llie s-a rugat să nu plouă - şi n-a plouat. El a fost un om care a salvat un popor întreg, un om pe care îl folosea Dumnezeu să închidă cerurile. Trei ani şi jumătate nu a plouat. Apoi, llie şi-a luat din nou faţa între genunchi şi s-a rugat. După ce s-a rugat a şaptea oară a zis: „lată că se ridică un mic nor din mare, ca o palmă de om." Şi ploaia pentru care s-a rugat, a venit, llie a fost un om care, prin rugăciune, putea coborî focul lui Dumnezeu din cer. îl iubeam nespus pe llie, iar inima-mi striga: „Ca el vreau să fiu şi eu!" Epistola lui lacov spune: „llie era un om „supus aceloraşi slăbiciuni ca şi noi" (5,17). Dar ce om a fost el? Un om cu autoritate divină şi nu ca un balon de săpun ce sclipeşte în soare şi apoi plesneşte. Nu, llie a fost un om care ştia să se roage! Biserica primară se ruga, şi locul unde erau adunaţi se cutremura. A existat în creştinism vreodată un timp în care să se fi rugat oamenii mai mult decât astăzi? Pretutindeni, ore de rugăciune! Şi în pofida tuturor rugăciunilor, locul nu se mişcă, ci dimpotrivă, el ne zguduie pe noi. „Locul" zguduie şi transformă creştinismul în aşa fel, încât ne întrebăm sincer: „Ce se va alege de noi, creştinii?" Dacă examinăm situaţia aceasta în lumina lui Dumnezeu, putem înţelege starea noastră şi doar astfel descoperim adevărul despre noi.
        Gândindu-mă, pe atunci, la proorocul Ilie, parcă m-a pătruns un fulger. Mă rugam: „Doamne, iartă-mă, îndură-te de mine!" Apoi, Dumnezeu mi-a adus aminte de cuvintele apostolului Pavel: „Dacă aş mai căuta să plac oamenilor, n-aş fi robul lui Hristos!" (Gal. 1,10). Dar eu, ce am spus zuluşilor timp de doisprezece ani? „lată, vin la voi ca slujitor al lui Isus Hristos şi vă predic Evanghelia". Şi acum, iată-mă supus unui test şi cercetat prin Cuvântul lui Dumnezeu. Cunoşteam şi textul în care Pavel spune despre sine: „...nu cumva, după ce am propovăduit altora, eu însumi să fiu lepădat", (l Cor. 9,27). Ştiam prea bine că această posibilitate există, în toţi aceşti ani am fost un predicator al Evangheliei, dar în ochii Domnului, un lepădat. Toate acestea m-au făcut să ajung în starea de zdrobire interioară dată de cercetarea Duhului Sfânt.

      La un moment dat am avut o viziune. Eu nu sunt un om care-şi pune credinţa în viziuni şi vise, dar ceea ce am văzut, nu voi uita niciodată. Dacă aş fi un pictor, astăzi încă aş putea picta cele văzute atunci. Mă vedeam într-un templu hinduist împo​dobit cu tot felul de idoli. Eu însumi, intrând în acest templu, mă închinam primului idol, cu faţa până la pământ. Apoi mă ridicam şi mergeam ia următorul idol, închinându-mă şi lui cu fruntea lipită de pământ, apoi la fel şi celui de al treilea. Brusc m-am trezit înspăimântat şi am strigat: „Doamne, doisprezece ani am predicat zulisilor: «Eu sunt Domnul, Dumnezeul vostru. Să nu aveţi alţi Dumnezei afară de mine. Să nu vă faceţi chip cioplit, nici vreo înfăţişare...» Şi acum sunt eu predicatorul acela, care se roagă la idoli?"
      Intr-adevăr, Dumnezeu mi-a arătat, în felul acesta, că am fost un închinător la idoli. Am intrat plângând în sala de adunare, unde urma să ţin slujba religioasă. Dar nu reuşeam să predic, ci cu greu am putut spune doar: „Să îngenunchiem şi să ne rugăm". Plângeam neîncetat şi exclamam-. „Doamne, îndură-te de mine, păcătosul!".
      Acesta a fost începutul trezirii. Dumnezeu m-a luat în moara Sa, iar moara Sa macină încet şi fin! Cine nu a avut încă o asemenea experienţă, nu ştie despre ce este vorba, dacă se vorbeşte despre „moara lui Dumnezeu", în această situaţie, am uitat complet că timp de doisprezece ani am fost un predicator al Evangheliei. Am uitat studiile pe care le făcusem, am uitat că m-am considerat un copil al Lui Dumnezeu. Mă rugam precum păcătosul în templu, care se lovea cu pumnul în piept.
        Tocmai era Crăciunul, când a început trezirea, în familia noastră eram cinci fraţi şi o soră. Crăciunul, pentru noi, era o minunată sărbătoare. Cu multe zile înainte, începeam să cântăm frumoasele colinde. De data aceasta însă era altfel. Uitasem de Crăciun. N-aveam pomul de iarnă împodobit, nici un fel de sentimente de Crăciun, nici o cântare de Crăciun. Unul din membrii bisericii a venit la mine, să mă întrebe: „Frate, tu nu ştii că e Crăciunul?" Predicasem despre un text cu totul diferit, aşa de mult îmi umpluse Dumnezeu gândurile şi inima şi era ocupat cu mine.
         Fusesem atât de orb, de împietrit şi surd, încât Domnul a trebuit să mă ia de guler şi să mă vâre pretutindeni cu nasul, într-o zi m-am dus la adunare şi mi-am dat seama că eram nebărbierit. Astăzi, aşa ceva nu mai este atât de grav, căci mulţi se plimbă nebărbieriţi. Dar noi mai eram încă educaţi în aşa fel, încât era o ruşine să apari în public nebărbierit. La aceste lucruri mă gândeam în drum spre biserică: „Ce vor gândi oamenii despre mine?" Şi din nou m-a izbit Cuvântul lui Dumnezeu. „Prin Isus Hristos, lumea este răstignită faţă de mine, iar eu sunt răstignit faţă de lume." (Gal. 6, 14). „Doamne Isuse", m-am rugat în cuget, „Tu ai spus: «Cine crede în Mine, precum spune Scriptura...» Dar, Doamne, eu acest lucru nu-l fac! Nu sunt nicidecum răstignit faţă de lume ca Pavel. Potrivit Cuvâtului Tău, ar trebui să fiu mort faţă de lume şi faţă de păcat!"
        Vedeţi, în vremuri de trezire, Cuvântul lui Dumnezeu devine viu, el ne izbeşte şi ne stră​punge. Nu mai suntem ca o raţă care trece prin apă şi nu se udă, nici ca o piatră care pe dinăuntru rămâne uscată, cu toate că se află în apa râului. Cuvântul lui Dumnezeu este ca un ciocan care sparge stâncile! Cât de conştient am fost deodată că nu păgânii stau în calea unei treziri! Şi nu mai puteam decât să exclam: „Doamne, aici este un singur om care opreşte lucrarea Ta: acela sunt eu! Te rog, iartă-mă!"
     Iată o întâmplare legată de începutul trezirii, într-o zi stăteam sub un smochin sălbatic. Se aflau pe acolo şi câţiva negri care se uitau la mine. „Se poate bine vedea că el este un beţiv, dar se pare că nu-i din soiul celor răi", spuneau ei. Nu ştiam cum arătam, dar era clar că aceiaşi oameni, pe care altădată eu i-am dispreţuit, mă dispreţuiau acum ei pe mine, căci „Dumnezeu îi smereşte pe cei trufaşi". El mi-a amintit ce ne-a spus nouă, albilor, premierul Dr. Verwoerd, atunci când a vorbit despre negrii Bantu: „Trebuie să ne iubim aproapele ca pe noi înşine". Mă gândeam pe atunci: „Uşor de zis, greu de realizat"! Şi acum, după atâţia ani, Dumnezeu folosea cuvintele fostului premier pentru a-mi spune: „Erlo, nu Dr. Werwoerd te întreabă, ci împăratul împăraţilor: îl iubeşti pe aproapele tău ca pe tine însuţi?" Am ridicat privirea spre zuluşi şi i-am răspuns Domnului: „De fapt, îi iubesc. La urma urmei, pentru ei m-am sacrificat. Dar dacă sunt cinstit, trebuie să recunosc că nu-i iubesc chiar ca pe mine însumi." „Dacă vrei să ai trezire, atunci lucrurile trebuie să se petreacă după Cuvântul Meu, iar tu va trebui să crezi precum spune Scriptura să-1 iubeşti pe aproapele tău ca pe tine însuţi, îi iubeşti tu pe zuluşi ca pe tine însuţi?" Aceasta a fost întrebarea lui Dumnezeu, în inima mea. Nu puteam decât să răspund: „Nu, Doamne, nu pot îmi pare rău, e prea mult." Dar Domnul nu a cedat şi mi-a spus: „Cel mai mare să se facă cel mai mic. Primul să fie ultimul, iar cel important să fie slujitorul tuturor." „Doamne, iartă-mă dar nu mai pot continua să merg împreună cu Tine pe această cale. îmi imaginez că trece pe aici un negru cu o valiză, iar eu sunt nevoit să-i spun: «Lasă-mă pe mine să-ţi duc valiza!» Imposibil, nu pot să fac aşa ceva! lartă-mă, Doamne, dar asta nu se poate!" începeam să transpir. Mă trezeam noaptea, scăldat în sudoare, din pricina acestei lupte. Negociam cu Dumnezeu şi exclamam: „Doamne, trimite-mă altundeva, trimite-mă pe o insulă depărtată sau într-o altă ţară, dar aici, în Africa de Sud, ceea ci îmi ceri e impo​sibil. Ce-mi vor spune părinţii, ce-mi va spune familia, ce-mi vor spune fraţii? Doamne, sunt gata să fac orice. Dar nu-mi cere să fiu slujitorul celor mai umili; semenilor mei, albilor, da, dar zuluşilor, nu! Aceasta nu pot s-o fac!"
            In tot acest timp, Domnul parcă îmi spunea: „Bine, nu vreau să te silesc. Tu M-ai rugat pentru o trezire. Voi aţi vrut să Mă aveţi în mijlocul vostru. Dar dacă vin, vin ca împărat, iar ultimul cuvânt îmi aparţine Mie". Mă suceam şi mă zvârcoleam, încercând să-L evit si să mă opun Domnului. Dar Dumnezeu n-a cedat. Făcea în continuare presiuni şi nu mă slăbea din strânsoare: „Ceea ce i-ai făcut unuia dintre aceşti foarte neînsemnaţi fraţi ai mei, Mie mi-ai făcut"!
         In Ziua Judecăţii, Domnul va pune în faţa noastră pe cea mai neînsemnată persoană şi va măsura raportul nostru cu Dumnezeu prin modul în care ne-am purtat cu aceasta. Aici putem testa iubirea noastră faţă de Dumnezeu. Să luăm în discuţie, spre exemplu, pe cel mai mărunt om pe care îl ştim. Să măsurăm iubirea pe care o resimţim pentru acest om! Nu ne vom putea apropia de Isus cu nici o fracţiune mai mult decât în măsura iubirii faţă de acest om neînsemnat. Aşa va judeca Isus. Cred că Ziua Judecăţii va fi o zi de groază pentru mulţi. Să dea Dumnezeu să ne îngrozim de pe acum! Uneori e bine ca omul să fie supus unui şoc, el începe atunci să vadă mai limpede. „Ce aţi făcut celui mai neînsemnat om..." spune Isus, iar nu„...cum l-aţi tratat pe cel mai mare şi mai însemnat". Măsura iubirii noastre pentru Domnul este cea pe care o avem pentru cel mai mic şi cel mai dispreţuit om care crede în El. Se poate înţelege acum, de ce m-am cutremurat până-n străfundul sufletului şi m-am simţit ca unul trecut prin moara lui Dum​nezeu! Era o luptă grea, ce mă făcea să strig: „Doamne, nu sunt în stare să duc o asemenea viaţă, e împotriva firii mele, pur şi simplu nu pot! O să-mi pierd viaţa!" Dar răspunsul lui Dumnezeu a pătruns foarte clar în inimă: „Până ce nu-ţi vei pierde viaţa, nici nu o vei dobândi! Cel ce-şi pierde viaţa din pricina Mea, o va găsi!"
         Noi ne luptăm pentru viaţa noastră, ne luptăm pentru existenţa noastră. Dar Dumnezeul cel din ceruri este acela care ne-o îngreunează. Uneori ni se pare că fără El, ne-am descurca mai bine decât cu El. Dar există un Dumnezeu Atotputernic, care spune: „Ce semănaţi, aceea veţi culege". E ade​vărat, semănăm şi recoltăm însutit. De aceea, ce facem altora, ni se va întâmpla şi nouă, dar de o sută de ori mai rău sau de sute de ori mai bine, pentru că există un Dumnezeu în cer. Fără El ar fi mult mai uşor, dar El ni le îngreunează pe toate. Dar dacă îl lăsăm pe El să fie stăpân în viaţa noastră şi ne smerim, lucrurile se schimbă. Ce înseamnă aceasta? Aceasta nu înseamnă că ni-L facem stăpân, dacă spunem doar cu gura: „Doamne Isuse, Tu eşti Domnul!" A-L lăsa pe El să fie Domn, înseamnă ca viaţa noastră şi Cuvântul Său să coincidă, să credem precum spune Scriptura şi să-l fim Lui ascultători.
        Intr-o bună zi ajunsesem până acolo, încât m-am rugat: „Doamne, nu mai pot!" - „Erlo, nu te-ai rugat tu pentru o trezire? Şi acum spui că nu poţi? Prea bine, atunci las-o baltă! Atunci Eu nu vin la voi. Dar tu ai fost acela care M-a rugat: «Coboară, Doamne!» Şi-acum, Eu cobor şi vreau să încep, dar Eu încep în casa Mea, nicidecum la cei de afară!"
        Putem înţelege acum, de ce atâţia oameni se roagă pentru o trezire, şi atât de puţini o trăiesc? De ce este aşa? Motivul este că la unii evlavioşi nu este nimic altceva decât un joc de cuvinte, atunci când se roagă pentru o trezire. Dacă vine o trezire, ei se-mpotrivesc şi devin duşmanii trezirii. Căutând cauza reală, experienţa ne învaţă următoa​rele: dacă cineva se opune lucrării Duhului lui Dumnezeu, este pentru că în viaţa sa se găseşte păcat - şi adesea acest păcat este curvia! Există multă murdărie, chiar şi în viaţa aşa-numitor copii ai Lui Dumnezeu. De aceea, Scriptura ne învaţă că judecata începe din casa lui Dumnezeu, adică în biserica Sa.
          Atât de multe lucruri erau în viaţa mea de care Domnul s-a ocupat ca să le înlăture, încât nu le pot înşira pe toate. Tot mereu am încercat să negociez cu Dumnezeu, să-l fac prescripţii, cum ar trebui să lucreze în mijlocul nostru, pe cât se poate după închipuirile noastre. Dar Dumnezeu a răspuns aşa: „Sunt eu oare elevul vostru? Eu sunt Dumne​zeu şi lucrez cum vreau Eu! Tu nu mă poţi înghesui într-o schemă. Atâta vreme cât nu admiţi această situaţie, nu te aştepta să vin la voi, căci eu sunt Stăpânul tuturor stăpânilor, şi în afară de Mine nu există alt Dumnezeu! Eu nu am nevoie de nici un sfătuitor, care să-Mi spună cum să procedez"!
          Acesta a fost un mare obstacol pentru mine şi am luptat până în clipa în care am putut spune: „Bine Doamne, sunt de acord. Lucrează după voia Ta!" Totuşi, mai eram îngrijorat că ceva o să-mi scape de sub control. Dar Domnul este un Dum​nezeu al ordinii. Atâta vreme cât deţine El controlul, nimic nu poate scăpa de sub control.
        In acelaşi timp, Dumnezeu a lucrat, fără ştirea mea şi în biserică. El a început să-i convingă pe oameni de păcatele lor. Unul mergea la altul să-şi ceară iertare. Bărbatul se împăca cu soţia, femeia cu soţul. Copiii îşi cereau iertare de la părinţi, prietenii de la prieteni: „Te-am vorbit de rău, te rog să mă ierţi!" — „lartă-mă pentru amărăciunea din inima mea!" - „Am vorbit defavorabil despre tine în absenţa ta; trebuia să stau de vorbă cu tine!" Căci Domnul Isus ne învaţă: „Dacă fratele tău a păcătuit împotriva ta, du-te şi mustră-l între tine şi el singur!" (Matei 18, 15). Dacă însă nu procedăm aşa, ci bârfim pe cineva în absenţă, vom merita focul iadului. Să nu spună nimeni că este mântuit, dacă nu este mântuit şi de limba sa ascuţită, „acest rău care nu se poate înfrâna, plină de o otravă de moarte, aprinsă de focul gheenei!"
         Zuluşii care până acum mă numiseră „Mfundisi", îmi ziceau dintr-o dată „Baba" (Părinte), în mod obişnuit, un zulu nu face aşa ceva, doar semenilor săi le spune „Baba". Mă întrebam: „Din ce cauză, oare, au început ei să-mi zică părinte?" Nu ştiau nimic din ceea ce s-a petrecut între mine şi Dumnezeu. Deodată au început să mă trateze cu mai mare respect, punându-şi chiar viaţa-n joc pentru mine. Situaţia avea, probabil, de a face cu aceea că - exprimat în termeni spirituali - îmi pierdusem viaţa în clipa în care am capitulat înaintea lui Dumnezeu. Eu pot să confirm că Cuvântul lui Dumnezeu este adevărul: „Cine-şi pierde viaţa o va câştiga." Aceasta se adevereşte şi în privinţa vieţii fizice. Unii oameni mă sfătuiau deja: „Tu trebuie să fugi. N-am vrea să fii omorât de comunişti sau de spioni". Se poate uşor întâmpla ca să fiu primul a cărui viaţă va fi luată. Şi totuşi, rămân la mărturisirea mea: „Cine-şi pierde viaţa, acela o va câştiga!" Pentru mine ar fi coroana vieţii mele, dacă ar fi să mor în felul acesta. Fapta cea mai mare pe care pot eu s-o fac pentru Domnul şi învăţătorul meu este ca sângele meu să fie vărsat, ca mic semn de recunoştinţă faţă de Cel ce şi-a vărsat ultima picătură de sânge pentru mine.

             LUCRAREA DUHULUI SFANT
         A venit ziua în care Dumnezeu a despicat cerul şi S-a pogorât pe când eram adunaţi. Dintr-o dată am auzit zgomotul unui vânt puternic. Pot doar aluziv să descriu ceea ce s-a întâmplat şi am să încerc s-o explic printr-un exemplu. A fost ca şi cum aerul comprimat ar scăpa dintr-o pompă de aer sub presiune. Această comparaţie nu poate să exprime îndeajuns ce a fost de fapt. Părea că acest vânt l-a cuprins pe fiecare din noi. Duhul lui Dumnezeu s-a pogorât şi nimeni nu trebuia să-i explice celuilalt: „lată, Dumnezeu este în mijlocul nostru." Fiecare, fără a spune un cuvânt, era con​ştient de prezenţa lui Dumnezeu, în ceea ce mă priveşte, nu puteam decât să mă aplec şi să mă închin în faţa Dumnezeului cerurilor.
     Ce s-a întâmplat mai departe? Duhul lui Dumnezeu a venit peste întreaga împrejurime şi El i-a adus pe oameni în acel loc.
    Intâi a venit o vrăjitoare care locuia la 7 km distanţă şi conducea o şcoală de vrăjitoare. Dumnezeu a început deci cu fortăreaţa cea mai puternică a Satanei. Aşa cum a spus Isaia, „munţii se topeau precum clocotea apa fierbinte în dogoarea focului. Focul ardea ca vreascurile uscate". Când am întrebat-o pe vrăjitoare ce căuta acolo, ea a răspuns: „Am nevoie de Isus. Poate El să mă mântuie? Sunt legată cu lanţurile iadului. Poţi să rupi aceste lanţuri?"
     Nu-mi venea să-mi cred ochilor şi urechilor. Timp de doisprezece ani am încercat zadarnic -uneori săptămâni în şir - să-i întorc pe vrăjitori la Dumnezeu. De fiecare dată, aceştia îmi declarau că puterile lor ar fi un dar de la Dumnezeu. Şi acum vine ca din senin această vrăjitoare şi-mi declară că s-a săturat de viaţa pe care o duce şi că e legată cu lanţurile întunericului.
        „Cine a vorbit cu tine?" am întrebat-o.
       „Nimeni", a fost răpunsul.
       „Cine ţi-a predicat?"
        „Nimeni!"
       „Cine te-a invitat?"
       „Nimeni!"
       „Dar eu acest lucru nu îl înţeleg! De unde vii? Ce s-a întâmplat?"

        „De ce mă întrebi toate aceste lucruri? Nu-mi mai risipi timpul! Dacă Isus nu mă mântuie acum, eu astăzi am să mor şi voi merge în iad!"
        Aşa ceva eu încă nu mai trăisem. Am conti​nuat cu întrebările:
        „Eşti pregătită să-ţi deschizi inima Domnului Isus şi să-L primeşti în viaţa ta?"
       „Sunt pregătită să fac orice."
       „Eşti tu, de asemenea, de acord să-ţi mărturi​seşti păcatele?"
      „Da!"
       După ce a făcut-o, a cerut: „Roagă-te pentru mine, ca Isus să mă elibereze de aceste duhuri rele." Apoi ea a numit duhurile pe nume: Mzeezrus, Mteeges, Mtowos - acestea nu sunt doar închipuiri. Dacă, de pildă, o persoană e posedată de duhul Mzeezrus, ea poate vorbi în limbi străine, pe care nu le-a auzit şi nu le-a învăţat niciodată.
       Nu ştiam cum trebuie să mă rog pentru o vrăjitoare, încercasem s-o fac odată când a venit la mine un om posedat; am poruncit acelor puteri, în Numele lui Isus, să iasă din om. Rezultatul a fost că am devenit batjocura dracilor! Pe atunci eu nu înţelegeam de ce. Se relatează în Faptele Apostolilor că au luat batistele apostolului Pavel şi le-au pus pe posedaţi - şi duhurile rele au dispărut. Iar eu am fost făcut de ruşine şi am ajuns de râsul demonilor. Şi iarăşi am ajuns în situaţia, să mă rog pentru o vrăjitoare. Am adunat încă cinci sau şase colaboratori şi am aşezat femeia în mijloc. Era o analfabetă. Locuia în partea interioară a ţării şi nu lucrase niciodată pentru europeni sau pentru sud-africani, care vorbesc engleza. Ne-am aşezat în jurul ei pe scaune şi am început să cântăm o cântare de Paşti care conţinea cuvintele: El a înviat - El este atotputernicul învingător - El a învins pe diavol - El a învins păcatul şi moartea - Noi nu mai trebuie să ne temem - El a plătit preţul răscumpărării noastre cu propriul Său sânge!
        Pe când repetam acest cântec, femeia a sărit ca arsă de pe scaunul ei, apoi a căzut în genunchi şi pe mâini şi se zvârcolea ca un animal sălbatic. Arăta ca un tigru ce se pregătea să sară pe victima sa. Ochii ei aveau o expresie inimaginabil de înspăimântătoare. Unul din colaboratori, cuprins de spaimă, a fugit din încăpere. A trebuit să-1 readucem şi să-1 liniştim. Nouă nu trebuie să ne fie frică căci Isus a frânt puterea lui Satan. Apoi femeia a vorbit cu noi în limba engleză pe care n-o învăţase niciodată. Deodată au lătrat mulţi câini din ea. Lătratul a fost auzit şi de oamenii de afară. Fratele meu avea un dulău care a venit în goană de departe şi a sărit spre fereastră ca să-i vadă pe ceilalţi câini. Se poate uşor să imiţi lătratul unui câine, dar nicidecum al unei haite întrgi. După ce a terminat cu lătratul, din femeie au grohăit mulţi porci. Apoi am poruncit forţelor întunericului în Numele lui Isus, care este mai presus de orice Nume, să iasă din femeie.
      „Noi suntem 300 de războinici tari şi nu vom părăsi această persoană!", au strigat din gura femeii. Aici nu a vorbit o femeie! Noi ne-am rugat: „Doamne, lucrează Tu şi eliberează pe acest om!" Deodată, demonii au spus ceva remarcabil: „Ştiam până acum de Dumnezeu Tatăl şi de Dumnezeu Fiul, dar de când a venit Duhul Sfânt, noi ardem. Focul Său ne este prea fierbinte!" Mi-am adus aminte de textul biblic: „...nu prin putere, nici prin tărie, ci prin Duhul Meu" (Zaharia 4, 6). în Efeseni 6, 12, citim: „Noi n-avem de luptat împotriva cărnii şi sângelui, ci împotriva căpeteniilor, împotriva domniilor, împotriva stăpânitorilor întunericului acestui veac, împotriva duhurilor răutăţii care sunt în locurile cereşti". Ani de zile acest text mi-a fost o taină. Cum te poţi lupta cu aceste duhuri? Acum mi-este clar că nu era vorba de o luptă a cărnii împotriva duhului, ci de Duhul lui Dumnezeu care luptă împotriva duhurilor rele.
        Atunci prima sută de demoni au părăsit femeia cu mari ţipete şi gălăgie, apoi a doua sută şi la urmă a treia sută.
         Până în acest moment, faţa femeii avuse o expresie înfricoşătoare, întunecată. Dar în momentul în care demonii o părăsiseră, faţa ei s-a schimbat brusc. Arăta ca un înger care a trăit în prezenţa Domnului şi Mântuitorului nostru. Cu o strălucire cerească pe faţă si în ochi, a exclamat: „Ce minu​nat, Isus m-a eliberat! Isus a sfărâmat aceste lanţuri ale iadului!"
     După vrăjitoare au venit vrăjitorii, apoi pose​daţii, unul după altul, zi de zi. Două, trei luni, aproape că nu apucam să dormim. Eram ocupaţi ziua şi noaptea. Uneori n-aveam timp nici să mâncăm sau să ne schimbăm. Duhul lui Dumnezeu mergea din casă în casă şi aducea oamenii. L-am întrebat pe fiecare în parte:
       „Cine te-a adus aici?"
       „Nimeni."
       „Cum ai aflat că suntem aici? Cine te-a invitat?"
       „Nimeni."
       Mereu acelaşi răspuns, mereu aceeaşi poveste: „Noi nu putem explica, dar trebuie să fi fost Dumnezeu. O putere din noi ne-a împins să venim aici. Nu mai putem dormi, nu ne mai găsim liniştea, noi nu mai vedem decât păcatele noastre!"
         Era ca şi cum ar fi căzut zidurile Ierihonului. Posedaţii îşi denunţau demonii cu numele şi cu numărul. Multe s-au petrecut în zilele acelea, lucruri despre care astăzi nu îndrăznim să vorbim, căci oamenii nu le-ar înţelege. Li s-ar părea basme. Dar între cer şi pământ există mult mai multe decât poate cuprinde mintea omului. Pentru a înţelege astfel de lucruri trebuie mai întâi să câştigi propria experienţă, trăindu-le.
         Şi oamenii veneau în continuare. Indiferent în ce zi din săptămână, sau Ia ce oră din zi ieşeam înaintea casei, găseam o sută, poate char două sute de inşi aşteptând afară. Păcătoşi înrăiţi plângeau precum copiii mici.
         „Ce-i cu voi?" îi întrebam.
         „Suntem păcătoşi!"
          Duhul lui Dumnezeu le-a dovedit vinovăţia cu privire la păcatele lor, le-a arătat dreptatea lui Dumnezeu şi le-a descoperit nedreptatea lor. Părea să fi sosit Ziua Judecăţii.
        Mi-amintesc de un negru zulu păgân şi crud, originar din Singa. El şedea într-o încăpere plângând ca şi când ar fi fost bătut cu parul, întrucât omul zbiera atât de tare, am intrat în încăpere să văd ce se petrece.
        „Ce-i cu tine?"
       „Intre mine şi iad nu mai este decât un cen​timetru şi mă prăbuşesc în el," striga omul.
           In aceeaşi situaţie erau toţi cei pe care Dum​nezeu îi aducea la noi, încât ne vedem constrânşi să-i asigurăm că sângele lui Isus poate să le spele toate păcatele.
          „Asta o puteţi spune voi, care nu ştiţi cât de îngrozitor am păcătuit!", răspundeau ei.
          Cercetarea a fost atât de profundă, încât unii din ei nu puteau concepe că Isus i-ar putea ierta. Nu le era suficientă o mărturisire generală. Fiecare simţea nevoia să-şi enumere păcatele pe nume, unul câte unul. Abia atunci, această noapte a fost străpunsă de lumină, si ei au reuşit să înţeleagă iertarea. Feţele lor străluceau ca cele ale îngerilor. Veneau plângând si ne părăseau fericiţi. Viaţa lor se schimba, toate se făceau noi! Femeia venea acasă, iar bărbatul o întreba mirat: „Ce s-a întâmplat cu tine? Tu ai devenit alt om. Până acum purtai tu pantalonii în casă şi ultimul cuvânt era al tău. Acum, dintr-o dată reuşeşti să te supui!"

          Era un bărbat care îşi conducea casa cu bâta. Nu se purta ca un om, ci ca un animal sălbatic. Schimarea petrecută în viaţa soţiei lui era atât de evidentă, încât bărbatul o întrebă: „Ce s-a întâmplat cu tine? Altă dată era scandal dacă veneam acasă băut. Acum stai liniştită." în loc să-şi ia bărbatul la rost, ca de obicei, femeia era acum prietenoasă, aducea apă caldă, îi spăla picioarele şi-i pregătea patul. Această schimbare, omul n-o putea înţelege. „Ce s-o fi întâmplat, cum a devenit posibil aşa ceva? Altădată te înfuriai, iar acum nu scoţi o vorbă. Iar eu mă simt ca un rege! Ai fost cumva pe la creştinii din Mapumulo şi te-ai făcut creştină? L-ai acceptat pe Dumnezeul albilor?" Apoi a adăugat: „Dacă Dumnezeul albilor a reuşit să te îmblânzească, ceea ce mie nu mi-a reuşit nici cu bâta, religia asta trebuie să fie ceva bun"!

       Cu mulţi ani în urmă, un celebru director de circ şi îmblânzitor de lei din Africa de Sud a declarat: „Aduceţi-mi orice leu şi-l voi îmblânzi, dar pe nevastă-mea n-o pot îmblânzi"!
        E uşor de imaginat deci, cât de surprins trebuie să fie un bărbat care îşi găseşte soţia schim​bată. Aceasta a fost o mărturie atât de puternică pentru Domnul Isus, încât bărbatul a venit şi el la noi şi s-a pocăit.
         Şi copiii se pocăiau. întorşi acasă la părinţii lor, erau întrebaţi: „Ce s-a întâmplat cu voi, copii? Până acum, tot timpul v-aţi certat. Altădată nu voiaţi să vă faceţi temele de casă, nici să lucraţi. Mereu ne contraziceaţi. Acum însă le faceţi pe toate cu bucurie si supunere. Ce s-a întâmplat cu voi? Aţi devenit creştini?" Şi atunci veneau şi părinţii să-şi predea viaţa lui Isus.
        Domnul îşi aprinsese focul, iar focul s-a răspândit peste munţi şi văi, astfel că mii se pocăiau într-o săptămână ba chiar într-o zi. Aceasta s-a întâmplat printre zuluşi şi xhosaşi. Lucrarea Domnului nu cunoaşte graniţe.
        Domnul Isus stătea odată, de Ziua corturilor, în mijlocul mulţimii strigând, fără să-I pese că oamenii voiau să-L omoare: „Să vină Ia Mine toţi însetaţii, să bea! Cine crede în Mine cum spune Scriptura, din inima aceluia vor curge râuri de apă vie". Domnul să dea, ca fiecare om care se numeşte creştin să fie un creştin adevărat, precum spune Scriptura. Eu cred că nu e nevoie să ne rugăm pentru o trezire. Trezirea este rezultatul unei vieţi trăite zilnic precum spune Cuvântul lui Dumnezeu. Aceasta înseamnă o înaintare neîntreruptă, într-o strânsă părtăşie cu Dumnezeul cel viu. El vrea ca biserica Sa să fie o mireasă curată, în care se poate vedea slava Sa.
            SEMNE ŞI MINUNI ÎNSOŢITOARE
       Când mulţimile au început să vină şi Dum​nezeu lucra asupra duhului, sufletului şi trupului, s-a repetat ceea ce ne relatează Faptele apostolilor. S-au petrecut semne şi minuni. Nu ne-am rugat concret pentru ele. Rugăciunea noastră a fost doar: „Doamne, Tu care eşti un Dumnezeu care nu se schimbă, lucrează în mijlocul nostru." Noi am trăit aceasta şi nu putem înţelege că există oameni evlavioşi care spun: „Dumnezeu a lucrat în felul acesta doar în secolul întâi, astăzi nu mai lucrează aşa." Noi mărturisim că Dumnezeu este şi astăzi acelaşi şi împărăteşte pe tronul Său!
       Astfel, noi am trăit faptul că bolnavi au fost vindecaţi, mulţi dintre ei chiar fără să ne fi rugat cu ei, ci numai datorită faptului că se aflau în locul acela. Unii au fost vindecaţi deodată, încă înainte de a fi început adunarea. Alţii au fost atinşi de Domnul în timpul slujbei. Unii exclamau în primul lor entuziasm: „Noi nu vom mai lua niciodată medi​camente. Nu mai avem nevoie de ele!" Trebuia să-i avertizăm la modul cel mai sever să nu făgăduiască aşa ceva. Ce uşor e să faci o juruinţă, doar ca mai târziu s-o încâlci! în stare de sănătate putem spune: „Nu-mi mai trebuie niciodată tablete!" Dar diavolul stă pe-aproape şi aude. El va veni cu toate forţele sale din iad şi-i va provoca acestui om o durere de cap, făcându-l să ia tablete împotriva acelei dureri. Dar în acel moment, omul, încălcându-şi juruinţa, va păcătui. Dacă Dumnezeu nu ne-a dat o asemenea lege, nu e nevoie s-o instituim noi. îi sfătuiam pe aceşti oameni: „Spuneţi mai bine, prin harul lui Dumnezeu, renunţăm la medicamente, dacă starea noastră va rămâne aşa cum este acum! 
Dar nu faceţi vreo făgăduinţă pe care să nu o puteţi ţine mai târziu." Există primejdia să făgăduim ceva şi încă înainte de a apune soarele, am şi uitat. Dar Dumnezeu nu uită. în Ziua Judecăţii El ne va întreba, iar noi va trebui să dăm socoteală. De aceea spune Scriptura: „Dacă faci o juruinţă Domnului, Dumnezeului tău, să nu pregeţi s-o împlineşti, căci Dumnezeul tău îţi va cere socoteală, şi te vei face vinovat de un păcat" (Deuteronom, 23, 21).
        Eu menţionez aceasta doar ca să arăt cum a lucrat Dumnezeu, începând de atunci, zuluşii nu mai spuneau despre creştinism că ar fi doar religia albilor. Ei trăiau de acum experienţa că Isus Hristos este şi Dumnezeul lor.
        Imi mai amintesc de un orb, ai cărui ochi s-au deschis dintr-odată. Se plimba încoace şi încolo, dădea din cap şi exclama tot timpul: „Isus este şi Dumnezeul meu! El este într-adevăr Dumnezeul meu!" Bolnavi au fost aduşi pe tărgi şi aşezaţi pe jos. Se întâmpla ca uneori ei să se ridice şi să umble, înainte ca adunarea să înceapă.
        De multe ori dădeau din cap şi declarau: „Nu putem să înţelegem. Noi, păgânii, ne facem creştini, iar creştinii devin iarăşi păgâni! Noi ne îmbrăcăm, iar creştinii se dezbracă!" în trecut era greu să deosebeşti printre albi, o creştină de o necreştină. Azi nu mai e atât de dificil. E suficient să le priveşti îmbrăcămintea. Unele, într-adevăr, sunt îmbrăcate doar pe jumătate, în cazul păgânilor se poate înţelege aşa ceva, căci ei sunt păgâni.
         Odată a venit un om cu o tumoare mare, din pricina căreia, de la şold în jos, era paralizat, în jurul său stăteau pe iarbă sute de oameni. Deodată, aceştia au sărit în picioare şi s-au deplasat în cealaltă parte fără să spună un cuvânt. „Ce s-a întâmplat?" am întrebat eu. Apropiindu-mă, am înţeles reacţia oamenilor. Umflătura omului se spărsese şi răspândea o asemenea duhoare că nu puteai sta în apropiere. Conlucrătorii au venit, au curăţat terenul şi 1-au spălat pe om. După ce au terminat, omul s-a ridicat şi a început să umble.
        Pot să povestesc doar unele din cele ce s-au întâmplat. Mă aflu în situaţia lui loan care, la sfârşitul Evangheliei sale constată: „Mai sunt şi multe alte lucruri pe care le-a făcut Isus, care, dacă s-ar fi scris cu de-amănuntul, cred că nici chiar în lumea aceasta n-ar fi putut încăpea cărţile care s-ar fi scris". Cât despre trezire, s-au scris deja câteva cărţi care, se pare că ating doar periferia celor întâmplate. Dumnezeu a făcut mult mai multe si nu se poate scrie totul.
        Atunci când Dumnezeu a făcut lucruri atât de neobişnuite printre bolnavi, ne-am amintit de cazul acelei fete care, în pofida rugăciunilor şi luptei noastre, nu a fost vindecată. Trecuseră şase ani de atunci. Noi am revenit, rugându-L pe Dumnezeu: „Doamne, ar fi oare posibil s-o mai întâlnim odată pe fată şi pe mama ei, dacă mai trăiesc?" Tocmai ţineam o slujbă divină în apropiere de New Hanover, când, spre surprinderea noastră, am văzut-o pe bătrâna mamă împreună cu fiica ei, intrând în cort. în seara aceea, Domnul s-a îndurat de bolnavă şi a vindecat-o complet.
          Se întâmpla adesea ca o persoană care s-a întors la Dumnezeu sau a fost vindecată, să devină o binecuvântare pentru întreaga regiune în care locuia. De obicei, câteva săptămâni mai târziu eram chemaţi acolo să predicăm Evanghelia. De fiecare dată întâlneam mulţi oameni care erau, ca spicele, copţi pentru seceriş. Aceasta, datorită unui singur om care s-a pocăit şi a transmis focul credinţei mai departe.
        Odată am fost invitaţi la o adunare sub cerul liber. Am promis că marţi la ora unu vom ţine predica. Zuluşii nu acordă atâta importanţă orei exacte. Dacă predica este anunţată pentru ora unu, se poate veni şi la ora două. Noi ne obişnuiserăm cu aceasta. Dar în ziua aceea am sosit la ora 12,30 şi am găsit trei sute până la patru sute de oameni deja adunaţi. Am întrebat miraţi:
       „Aţi şi sosit? De când sunteţi adunaţi?"
      „Unii dintre noi au sosit azi-dimineaţă la ora şase."
       Pe deasupra trebuie luat în considerare că se aflaseră multe ore pe drum şi, prin urmare, îşi părăsiseră casele cu noaptea în cap. Dar setea după Evanghelie era atât de mare, încât sacrificiul acesta nu conta şi au fost dispuşi să aştepte şase-şapte ore până la începerea predicii. Ne-am hotărât să începem imediat.
       Pe atunci, scurtam slujbele la minimum, întru​cât s-a dovedit că predicile lungi nu erau necesare. Mai mult chiar, ei ştiau dinainte şi ne spuneau ce aveau de făcut. Era o mare recunoaştere a păcatului şi o dorinţă de mărturisire a păcatelor. M-am dus, de aceea, într-o veche casă ţărănească să pregătesc o predică scurtă. Colaboratorilor mei le-am spus: „Inainte de a ne ruga cu ei, vrem să le dăm prilejul să-şi pună viaţa în rânduială şi în ordine cu Dum​nezeu."
        Aici vreau să adaug un cuvânt despre vinde​carea de boli. Ne impuseserăm să nu ne rugăm cu oamenii pentru vindecare înainte ca ei să îşi fi făcut ordine în viaţa lor spirituală. Vindecarea de la Domnul începe întotdeauna cu sufletul. Aşa ne învaţă Biblia în lacov 5, 16: „Mărturisiţi-vă unii altora păcatele şi rugaţi-vă unii pentru alţii ca să fiţi vindecaţi." Vindecarea sufletului prin urmare, se află pe locul întâi. Dacă cineva se vaită: „Sufăr groaznic din cauza artritei", sau spune: „Mă doare capul îngrozitor", atunci îi răspundem acelei persoane: „Bine. Acum ţi-ai arătat suferinţele fizice, haidem să începem mai întâi cu bolile spirituale! Care este situaţia din viaţa ta?"
        Sunt oameni care poartă mânie în viaţa lor. Mânia este un lucru grav. Dumnezeu nu ne îngăduie să ne rugăm dacă mai există mânie în viaţa noastră. De aceea, Pavel spune la l Timotei 2, 8: „Vreau ca bărbaţii să se roage în orice loc şi să ridice spre cer mâini curate, fără mânie şi fără îndoieli." E împotriva Cuvântului şi a voiei lui Dumnezeu ca un om să se roage, dacă există mânie în viaţa lui. în această privinţă, Sfânta Scriptură mai are încă multe de spus. Stă chiar scris că rugăciunea unui om este împiedicată dacă acesta poartă amărăciune faţă de soţia sa. într-un asemenea caz, rugăciunea sa e zadarnică. Trăim într-o vreme când fiecare se roagă, indiferent dacă viaţa lui înaintea Domnului este în ordine sau nu. Domnul Isus merge până într-acolo încât spune: „Aşa că, dacă îţi aduci darul la altar, şi acolo îţi aduci aminte că fratele tău are ceva împotriva ta, lasă-ţi darul acolo înaintea altarului şi du-te împacă-te cu fratele tău; apoi vino de adu-ţi darul" (Matei 5, 24. Să ne punem deci întrebarea dacă suntem călcători de Lege sau dacă vrem să-L ascultăm pe Isus.
        Dacă oamenii vin la mărturisire, le spunem că suferinţele trupeşti sunt de rangul doi, iar bolile spirituale trebuie tratate mai întâi. Un om bolnav spiritual poate fi iritat, supărăcios, jignit sau împovărat de multe lucruri. Să fii eliberat de aceste boli, este de o mie de ori mai valoros decât să fii vindecat trupeşte, în vremuri de trezire, acestea nici nu mai trebuie spuse oamenilor. Ei înşişi vin şi declară: „Suntem bolnavi, dar nu ne pasă. Nu este important. Roagă-te pentru vindecarea noastră spirituală!" La astfel de adunări s-a întâmplat să nu plece nici măcar o singură persoană care să nu-şi fi pus în ordine viaţa şi să nu fi aflat pacea cu Dumnezeu. Uneori soarele apunea şi noi trebuia să îndemnăn oamenii să plece acasă. Dar ei se împotriveau zicând: „Ce folos să plecăm acasă! Ar însemna să câştigăm lumea, dar să ne pierdem sufletul. Vrem să ne împăcăm cu Dumnezeu!" Adeseori oamenii trebuiau să aştepte zile în şir până puteau fi primiţi la mărturisire. Dar nu plecau acasă. Aşteptau cu răbdare. „Nu putem trăi mai departe în păcat", îi auzeam spunând. „Vrem să aducem lucrurile la lumină. Avem nevoie de iertarea păcatelor noastre!" Acesta a fost motivul pentru care scurtam predicile pe cât posibil.
        Şedeam deci în casa aceea şi pregăteam o predică scurtă, când iată că unul din colaboratorii mei a intrat spunând: „Afară se află o femeie hindusă. Insistă să-ţi vorbească." „Acum în nici un caz", am răspuns. „Aceşti oameni au aşteptat atâta vreme pentru o predică. Să-ţi povestească ţie ce vrea, iar tu poţi să vii să-mi spui!" El s-a întors la femeia hindusă, dar ea era neclintită şi nu-i spunea ce avea pe suflet. Colaboratorul a venit din nou la mine să-mi spună că femeia insistă să mă vadă numai pe mine. L-am trimis din nou să-i spună că sunt prea ocupat. Şi aşa s-au petrecut lucrurile de câteva ori, până când, în sfârşit, am acceptat: „Bine. Am să mă duc la ea. Nu face nimic că nu merge aşa cum vreau eu".
       Am găsit femeia însoţită de fiica ei în vârstă de şaisprezece ani. Mi-a povestit următoarele: „O vezi pe fiica mea aici? Ea este bolnavă mintal de Ia naştere. Probabil că i-a fost lezat creierul. Am fost cu ea la mulţi medici. Cu toţii mi-au explicat că este un caz nevindecabil. Ea va rămâne aşa până la sfârşitul vieţii ei. M-am dus în templele hinduse. Dar nici zeii noştri n-au putut s-o ajute. Acum două săptămâni l-am întâlnit pe un negru zulu care mi-a spus: «Du-ţi fiica la Mapumulo. Acolo sunt creştini care-L slujesc pe Domnul Isus. Dacă o duci acolo, ei se vor ruga şi El o va vindeca pe fiică-ta». Auzind acestea, am exclamat: Iată Dumnezeul pe care vreau să-L slujesc!In acel moment fiica mea s-a facut sănătoasă şi complet normală. Iat-o! Poţi să vorbeşti cu ea!" Am salutat-o pe fiica femeii hinduse şi am discutat cu ea. Era într-adevăr complet normală şi a declarat: „De acum înainte vreau să-L slujesc pe Dumnezeul tău. Zeii noştri au eşuat, dar Dumnezeul tău m-a vindecat!"
       Ar trebui strigat de pe toate înălţimile şi vestit în întreaga lume: Nu există un Dumnezeu precum Isus Hristos! Când vor accepta neamurile că nu există alt Domn în afară de El? El este Domn al tuturor stăpânilor, împărat al tuturor împăraţilor!
        Unul din locurile cele mai „fiebinţi" din Africa de Sud este zona de la Tugela Ferry. Acolo a avut loc un război de o sută de ani în care au pierit nenumăraţi oameni. Trezirea s-a răspândit şi în această regiune. Am stabilit slujbe divine pentru trei zile: vineri, sâmbătă şi duminică. Sălile erau arhipline. După predică, numeroşi oameni rămâneau l pentru o convorbire duhovnicească.                               f
      Inainte de trezire, invitam mereu pe ascultă​torii predicii să vină în faţa mea şi să-L primească pe Isus. Dar după ce trezirea a început, acest apel s-a dovedit de prisos. Oamenii rămâneau neinvitaţi pe locuri. Citim despre apostoli că în ziua Cincizecimii nici ei nu au chemat pe nimeni în faţă. în faptele apostolilor 2, 37 citim că oamenii „au rămas străpunşi în inimă" de predica lui Petru şi întrebau: „Fraţilor, ce să facem?" Li s-a spus apoi ce să facă. Eu nu vreau să spun prin aceasta că este greşit să-i chemăm pe oameni în faţă ca să-L primească pe Isus. Dacă Domnul indică această cale, s-o urmăm! S-ar putea să fie chiar necesară acolo unde nu este trezire.
      După una din primele predici în Tugela Ferry, câteva sute de oameni aşteptau zicând: „Noi nu putem pleca acasă fără să fi încheiat pace cu Dumnezeu!" Eu eram foarte obosit şi i-am rugat pe colaboratori: „Trebuie neapărat să mă culc şi să dorm puţin. Dacă este nevoie de mine, veniţi vă rog, în camera mea". Pe la miezul nopţii am fost chemat: Mai sunt câteva sute de oameni care doresc să ne rugăm cu ei pentru vindecare. Eu am întrebat: „Oare aceşti oameni au fost la mărturisire şi şi-au pus viaţa în ordine în faţa lui Dumnezeu? Au făcut ceea ce spune lacov în epistola sa: „Mărturisiţi-vă unul altuia păcatele, apoi rugaţi-vă?" „Da", mi-a răspuns colaboratorul „am putut sta de vorbă cu fiecare în parte. Dar au rămas încă peste două sute de persoane, care doresc rugăciuni, pentru vindecare!" Nouă ne-a fost clar de îndată că nu se poate face cu fiecare individual. De aceea am hotărât să-i luăm pe grupuri. La atâţia oameni, luam de obicei circa doi sau trei la sută din cei care căutau ajutor, alegând cazurile cele mai grave, rugându-ne cu fiecare în parte, iar pe ceilalţi îi luam împreună. De data aceasta erau şi zece orbi, şi colaboratorii întrebau: „N-am putea să ne rugăm special pentru aceşti orbi?" Am fost de acord. Ca de obicei, am ales o încăpere separată. Dar când să intrăm pe uşă, majoritatea din ei au strigat: „Putem vedea! Suntem vindecaţi! înainte să fi fost atinşi de o mână de om, Domnul Isus îi atinsese El, atât de prezent a fost cu Puterea Sa. Toţi cei zece orbi au devenit văzători.
        Mai adaug aici un eveniment deosebit care s-a petrecut în strânsă legătură cu vindecarea celor zece orbi. în fiecare zi de vineri se afla în drum spre Tugela Ferry unul din colaboratorii noştri albi cu camionul său. Maşina era plină de oameni care voiau să participe la slujbele divine. Cu vreo 40-50 km înaintea destinaţiei, el a văzut Ia marginea drumului o femeie oarbă cu un copil. Cei doi au făcut semn cu mâna ridicată. Şoferul a oprit şi i-a întrebat ce vor. Oarba a răspuns: „Pe aici pe undeva trebuie să fie o adunare creştină. Tare aş vrea să particip şi eu. N-ai putea să mă iei şi pe mine?" „îmi pare rău", a răspuns colaboratorul, „dar nu mai am loc pentru tine. Camionul este plin până la refuz!" Negri nu înţeleg să nu mai fie un loc în maşină pentru încă o persoană, atâta vreme cât, se pare că mai există un petic de loc liber. Despre o greutate generală admisibilă ei nu ştiu nimic şi nici nu le pasă. în cazul de faţă însă maşina era efectiv supraîncărcată. Şoferul încerca să-i explice aceasta femeii, dar când ea a început să plângă, lui i-a venit un gând: „Singura posibilitate este ca unul sau doi să coboare de bună voie. Atunci puteţi voi să veniţi cu noi". Dar nimeni nu voia să coboare în pustieta​tea aceea necunoscută, în sfârşit au trebuit să lase femeia plângând în urmă.
        Aceasta s-a întâmplat într-o vineri după amiază. Sâmbăta, noaptea târziu, orbii din Tugela Ferry şi-au recăpătat vederea. Atunci s-a mai întâmplat încă o minune. Când acel colaborator alb a trecut duminica după amiază cu maşina sa supraîncărcată din nou prin dreptul locului unde au lăsat-o pe oarbă, n-au reîntâlnit o oarbă, ci o femeie fericită şi plină de bucurie, care şi ea îşi recăpătase vederea. Striga cu entuziasm că Isus a vindecat-o.
    „Când s-a întâmplat aceasta?"
    „Ieri, sâmbătă".
    „Cam la ce oră?"
   „Noaptea târziu" a răspuns femeia.
     Au comparat timpul şi au constatat că era aceeaşi oră la care Domnul Isus îi atinsese şi pe ceilalţi zece. Domnul a privit în inima acelei femei şi a vindecat-o prin harul său. Este de înţeles acum, de ce aceşti oameni spun: „Nu există alt Dumenzeu decât Isus".

       Iată şi o întâmplare, cu ocazia adunărilor creştine de la Tugela Ferry, o întâmplare care va stărui în amintirea tuturor celor care au trăit-o. Oamenii au adus pe targa o fată şi au pus-o lângă amvon. Am observat-o vineri şi sâmbătă Ia adunare. Era nemişcată ca o moartă şi avea ochii închişi. Nici pleoapele nu i se mişcau, nici degetele. Doar un singur deget de la mâna dreaptă, dar şi acesta cu greu. I-am aflat povestea suferinţei mai târziu. Era total paralizată de optsprezece luni. A fost tratată în cinci spitale diferite, dar medicii au eşuat pretutindeni. Rudele au luat-o acasă şi au dus-o de la un vrăjitor la altul. Unul din aceştia a întrebuinţat mijloace groaznice. Au fost prinse nişte broaşte şi fripte până s-au încins. Apoi le-a pus pe capul fetei, de i-a ars părul şi pielea capului. Această groaznică terapie însă nu a avut nici un efect. Până la urmă, sora fetei, o învăţătoare, a adus-o la Tugela Ferry. Colaboratorii mi-au comunicat că fata aceasta de optsprezece ani, Anagreta pe nume, a cerut să ne rugăm cu ea.
        „Cum să ne rugăm cu ea, dacă nici nu ştim starea ei spirituală? Şi-a pus ea oare viaţa în ordine cu Dumnezeu? am întrebat eu.
       „Da", a fost răspunsul conlucrătorilor.
       „Dar cum a putut? Doar nu-i în stare să vorbească!", am exclamat mirat.
       „Noi am reuşit să facem în aşa fel încât, şoptindu-i fetei în ureche, am întrebat-o dacă sunt păcate în viaţa ei."

        Amintesc aici că n-are nici un sens să invităm pe cineva să-L primească pe Domnul isus, dacă respectivul nu e conştient că este un păcătos. Ce rost are să-l trimitem pe un bolnav de cancer la medic, dacă el nu ştie nimic de boala sa. Ar trebui să i se spună că are cancer, şi atunci el se va duce singur la medic, fără să fie rugat. Ba va fi dispus să se şi interneze în spital şi să se dea pe mâna chirurgului.
       N-am cedat şi i-am întrebat mai departe pe colaboratorii mei:
         „Oare fata ştie că este o păcătoasă?"
         „Da!"
         „Cum aţi aflat acest lucru?"
        „Am enumerat diferite păcate şi am întrebat-o pe Anagreta dacă a fost vreodată neascultătoare faţă de părinţi, neprietenoasă, mânioasă, lipsită de dragoste sau dacă a minţit vreodată. Din mişcarea pleoapei am înţeles dacă voia să spună da sau nu. La urmă am întrebat-o dacă ar vrea să ne rugăm cu ea, ca Domnul Isus să vină în viaţa ei şi să-i ierte păcatele? Prin mişcarea pleoapelor am înţeles iarăşi că era de acord. Apoi ne-am rugat cu ea, iar acum ea mai cere o rugăciune pentru vindecarea trupească."
        Atunci am văzut putera lui Dumnezeu care s-a arătat în această fată. Intâmplarea s-a petrecut în aceeaşi noapte când ne-am rugat cu acele sute de persoane. Am observat un tremur care trecea prin toate oasele trupului ca şi cum vântul ar fi mişcat frunzele unui copac. O putere nevăzută a pus stăpânire pe fata paralizată, ridicând-o din pat. Anagreta s-a ridicat în picioare şi a început să meargă, într-o singură clipă, Domnul Isus a vindecat-o complet pe această fată.
    In câteva minute, afară s-au adunat sute de oameni. Nimeni nu ştia de unde veniseră. N-aveam clopote care să bată, nici telefoane care să sune. Mulţi oameni, care nu participaseră la predică, printre care trei necredincioaşi de la tribunalul din Tugela Ferry, au fost dintr-o dată prezenţi şi au întrebat: „Unde este fata cea vindecată?" Le-am arătat-o pe Anagreta, iar ei au declarat: „Vrem să vorbim singuri cu fata, fără prezenţa creştinilor. Ne-aţi putea permite să-i punem câteva întrebări?" Am fost de acord, după care au supus fata, într-o cameră alăturată, unui interogatoriu. După o vreme au adus-o înapoi şi i-au spus: „Dumnezeul care te-a vindecat pe tine, poate omorî oameni care trăiesc şi poate să trezească la viaţă pe cei morţi. Nimeni nu poate face asemenea lucruri decât El. Să-i rămâi credincioasă până la sfârşitul vieţii tale!" Aceasta a fost aprecierea din partea unor păgâni necredincioşi.
           Vestea despre acest eveniment s-a răspândit cu viteza vântului în toată împrejurimea. Un timp atmosfera a fost de-a dreptul plină de prezenţa lui Dumnezeu. Trebuie să fi trăit aşa ceva ca să poţi să înţelegi. Veneau oameni în acest loc şi erau dovediţi păcătoşi, pentru că-L întâlneau pe Dum​nezeul cel viu.
           Colaboratorii mei au dorit s-o ducă pe Anagreta la închisoarea Pomeroy, unde lucra tatăl ei. Au luat o maşină şi au dus-o acolo. Când au bătut în poarta închisorii, cel care a deschis a fost chiar tatăl ei. Se uita contrariat la colaboratori, apoi la fiică-sa care se îndrepta spre el. în clipa aceea, el a crezut că vede un stigoi, motiv pentru care a exclamat: „Oare tu eşti?"
      - „Da, tată!"
       De bucuria celor întâmplate, omul a uitat să închidă poarta închisorii.
          „Mai bine ai închide poarta", l-au avertizat colaboratorii, „altfel îţi evadează prizonierii!" Apoi i-au povestit fericitului tată ce se întâmplase.
          In încheiere doresc să depun mărturia că nu există o putere mai mare decât cea a Domnului nostru Isus Hristos. N-a fost o minciună când Isus a spus că Lui i s-a dat toată puterea în cer şi pe pământ. A spus-o ucenicilor săi înainte de înălţarea Sa la cer. Ce s-a întâmplat după aceea? Unii l s-au închinat, alţii au avut îndoieli. E greu să crezi că Lui i s-a dat orice putere. Dar în porunca misionarii de la Matei 28, 18 este scris foarte clar: „Toată puterea Mi-a fost dată în cer şi pe pământ": Doar din acest motiv, ucenicii Lui sunt în stare să-l asculte porunca: „Duceţi-vă şi faceţi ucenici din toate popoarele şi învăţaţi-i să păzească tot ce v-am poruncit" (Matei 28, 19-20) Ce Dumnezeu, ce Mântuitor! Domnul să dea ca viaţa noastră să nu-l facă niciodată necinste, ci oamenii să recunoască prin noi, că Cuvântul luj Dumnezeu este adevărul!

                            EPILOG
        Au trecut mai mult de treizeci şi doi de ani de la începutul trezirii din Mapumulo şi tot mai curg râuri de apă vie, ba mai mult, ele curg tot mai abundent. Cuvântul lui Dumnezeu, din care s-a născut această trezire, se răspândeşte cu putere în întreaga ţară şi peste hotare.
       Mica biserică de zuluşi a devenit un mare centru misionar cu sediul principal în Kwa Sizabantu (în traducere: locul în care oamenii găsesc ajutor), nu departe de Mapumulo. Nenumăraţi oameni caută şi găsesc ajutor pentru spirit, suflet şi trup. De când a început trezirea, în flecare zi vin oameni şi sunt dovediţi păcătoşi, se pocăiesc şi găsesc o credinţă vie în Isus Hristos.
Cu toate că misiunea are clădiri şi locuri de cazare pentru aproximativ 4500 de oameni, este tot timpul confruntată cu probleme de spaţiu pentru numărul mare de oameni care vin şi-L caută pe Dumnezeu. Sute, şi de multe ori mii, se adună zilnic la slujba de predica, şi nu numai din regiune şi împrejurimi, ci din întreaga Africă de Sud şi alte continente.
        Un vizitator, conducător de biserică, a declarat că pare a fi ca la primele Rusalii. La întrebarea, ce vrea să spună cu aceste cuvinte, el a răspuns: „Am făcut o tură prin mulţime şi am numărat diferitele naţionalităţi prezente. Erau paisprezece într-o singură adunare!"
         Prin harul şi minunata grijă a lui Dumnezeu, s-a putut construi o hală (auditoriu) cu 10 000 de locuri, în afara slujbelor de duminică, această clădire masivă este folosită şi pentru conferinţe de copii, de tineret, de pastori etc. Centrul misionar are în prezent aproape 140 de filiale. Câteva din ele au devenit centre misionare pentru regiunea respectivă. La Tugela Ferry de exemplu, lucrarea misionară este condusă de Barney Mabaso împreună cu 28 de conlucrători, având o şcoală propie şi alte proiecte.
       Erlo Stegen are peste 130 de conlucrători şi 150 de persoane care ajută în lucrarea din Kwasizabantu. Grupuri de conlucrători sunt necon​tenit invitaţi să predice în şcoli, în adunări, biserici si grupuri de tineret.
       Cu toate că misiunea Kwasizabantu nu are chemarea să fondeze biserici noi, (dacă oamenii sunt binecuvântaţi prin această lucrare, ei sunt încu​rajaţi să se întoarcă în biserica lor pentru a fi acolo o lumină pentru Domnul), în multe ţări s-au format grupuri care s-au unit cu lucrarea Misiunii Kwasiza-bantu. Astfel, în diferite locuri, în Germania, Franţa, România, Elveţia, Olanda, s-au cumpărat ori s-au construit centre misionare, care sunt conduse împreună cu fraţii din trezire.
       In anul 1986, în staţiunea misionară a luat fiinţă o şcoală creştină cu clasele I—XII, ŞCOALA DOMINO SERVITE, între timp frecventează peste cinci sute de elevi această şcoală, dintre care cei mai mulţi stau la internat, pentru că vin de departe

.In afară de Şcoala Domino Servite, au luat fiinţă şi alte proiecte de învăţământ.
        CEDAR COLLEGE OF EDUCAT1ON - un liceu pedagocic, unde timp de patru ani, sunt pregătiţi învăţători, examenele fiind controlate de Universita​tea pentru studii creştine superioare din Potcherstroom.
       THABITHA ADULT SCHOOL - este o şcoală pentru adulţi analfabeţi unde aceştia pot învăţa să scrie şi să citească.
       Misiunea Kwasizabantu are ca principiu să nu ceară niciodată şi niciunde bani şi nici să nu trimită scrisori ca cerere de ajutor financiar. Din acest motiv, misiunea are peste douăzeci de proiecte proprii ca izvor de venituri. Conlucrătorii misiunii lucrează cu propriile mâini cât le este cu putinţă şi îngenunchează în faţa Lui Dumnezeu aducând  la cunoştinţa Tatălui ceresc toate necesităţile zilnice. Câteva din aceste proiecte sunt:
 - agricultură:  Peste 340 ha de pământ sunt lucrate,  produsele fiind folosite pentru necesităţile zilnice ale misiunii cât şi pentru vânzarea pe piaţă. (1)
-  un complex de sere care produce legume de calitate superioară;
-  plantaţie de Kiwi pentru piaţa locală şi inter​naţională;
-  tipografie;
-  făbricuţă de marmeladă, de asemenea pen​tru necesitatea misiunii cât şi pentru piaţa locală;
-  brutărie: care produce peste 400 de pâini pe zi  pe lângă alte diferite produse de brutărie pentru necesităţile misiunii şi pentru piaţă;
-  zootehnie cu 60 de vaci de lapte;
-  întreprindere de prelucrare a laptelui: comer​cializează lapte, iaurturi şi diferite produse lactate în magazine, spitale şi companii aeriene;
—  fabrică de ape minerale şi  sucuri  pentru piaţa internă şi internaţională.
          Doresc ca toate acestea să fie relatate spre cinstirea şi preamărirea lui Isus Hristos, care lucrează atât de măreţ cu puterea învierii Sale! într-adevăr, El este acelaşi ieri, azi şi în vecii vecilor!
       Să nu fie trecute sub tăcere însă nici aprecie​rile negative, opoziţiile, interpretările greşite şi chiar calomniile şi defăimările care apar din când în când despre Kwasizabantu. (Matei 5,11). Dar aşa ceva nu este ceva nou. Unde lucrează Dumnezeu este prezent şi diavolul cu contramăsurile lui, pentru a crea opoziţie. El nu admite să i se smulgă prada sau să i se deranjeze împărăţia.
       Erlo Stegen şi conlucrătorii din Kwasizabantu sunt ferm hotărâţi, prin harul lui Dumnezeu, să rămână neclintiţi pe principiile biblice şi în caz de opoziţie şi în caz de laudă.
Domnul să dea ca cititorul spiritual să fie inspirat şi condus în rugăciune pentru această lucrare preţioasă a lui Dumnezeu, ca să înainteze mai departe în puterea Duhului Sfânt.
        Cel ce se îndoieşte este invitat cu cuvintele pe care le-a rostit Filip către Nathanaeh „Vino şi vezi!"
Mai 1999
Misiunea Kwasizabantu poate fi găsită pe adresa:
Private Bag 252
3268 Kranskop
Africa de Sud
Email: Kwasizabantu@usa,net

